Šta digitalni nomadi mogu da nas nauče o emigriranju\nHead of Experimentation within the UNDP Accelerator Lab Serbia\nStartIT zajednički prostor za rad u Beogradu, Srbija. Fotografija objavljena ljubaznošću StartIT\nDigitalni nomadi su ljudi koji biraju gde žele da žive i rade, budući da je njihovo zaposlenje uglavnom virtuelnog karaktera, pa često menjaju svoje prebivalište. Oni obavljaju poslove u širokom rasponu od grafičkog dizajna, digitalnog marketinga i pisanja do blokčejn tehnologije, e-trgovine i programiranja.\nU Laboratoriji za ubrzani razvoj UNDP-a u Srbiji zainteresovali smo se za digitalne nomade zato što već neko vreme ulažemo napore da shvatimo fenomen depopulacije u Srbiji.\nDepopulacija je problem globalnih razmera koji pogađa zemlje širom planete, a neki od njegovih aspekata su niska stopa nataliteta, visok nivo emigracije i odsustvo imigracije. Kao kompleksan i višedimenzionalni izazov, taj problem se ne može razrešiti putem jednog jedinog rešenja, već je neophodan paket mera i rešenja koji povezuju međusobno različite oblasti.\nTokom našeg istraživanja populacionih trendova, otkrili smo da je Srbija zemlja koja privlači digitalne nomade, sa velikim brojem digitalnih i radnika na određeno vreme po glavi stanovnika.\nZajednički prostori za rad u Srbiji/ fotografija objavljena ljubaznošću StartIT\nŽivotni stil digitalnih nomada smatra se odrazom aktuelnih i budućih trendova. Sagledavajući ko su oni i čime se bave, zapitali smo se da li ih možemo podstaći da u Srbiji ostanu duže. Naša hipoteza bila je da, ako u tome uspemo, rezultati mogu da se primene na druge frilensere ili IT profesionalce iz srpske dijaspore, kako bi doprineli zaustavljanju odliva mozgova koji pogađa našu zemlju.\nZajedno sa Inicijativom „Digitalna Srbija“, organizacijom čija je misija razvijanje snažne, globalno konkurentne digitalne ekonomije u Srbiji, analizirali smo profile/stavove/ ponašanje i navike digitalnih profesionalaca iz inostranstva koji su odlučili da provedu određeni period živeći i radeći u Beogradu.\nPrva stanica: Podaci\nNaše istraživanje pokazuje da je Srbija zemlja koja privlači digitalne nomade, sa velikim brojem digitalnih radnika i radnika na određeno vreme po glavi stanovnika.\nU prvoj polovini 2020. godine, sajt Nomad List, jedna od najpoznatijih lokacija na internetu za procenu destinacija za digitalne nomade, rangirala/pozicionirala je Beograd na sedmo mesto u Evropi. Ovi trendovi govore nam da ćemo, ako privučemo digitalnu radnu snagu, možda biti u stanju da se nosimo sa problemom emigracije visokokvalifikovanog dela populacije.\nIzvor: Nomad list\nNaš Skener digitalnih nomada analizirao je trenutnu situaciju po pitanju stranih digitalnih radnika u Beogradu, kao i to kakvo je njihovo „korisničko putovanje“/iskustvo. Ko su oni i zašto preferiraju ovaj životni stil? Koji su najvažniji činioci koji utiču na izbor mesta u kome će (privremeno) živeti i raditi?\nNaše istraživanje pokazuje da je prosečan digitalni nomad koji posećuje Srbiju tridesetčetvorogodišnjak iz Severne Amerike i da putuje sam. U pitanju su preduzetnici u domenu informacionih tehnologija koji su došli do saznanja o Srbiji preko ličnih veza/poznanstava.\nSaznali smo da oni uzimaju u obzir faktore kao što su pouzdana internet veza i niski troškovi života, a takođe i kultura, klima, stanje građanskih sloboda, prevoz, jezik, kvalitet vazduha, kao i to koliko vremena treba da se stigne do neke plaže ili planine.\n1. Beograd je privlačan za strance\nBeograd, kao „Evropa izvan EU“, posebno je privlačan zato što poseduje atmosferu i karakteristike svetske metropole, a pri tome je jedna od najjeftinijih i najpristupačnijih evropskih prestonica.\nŠto se tiče rada, postoji više od deset co-working prostora, tu su i mnogi barovi i kafići iz kojih može da se radi, kao i drugi prostori pogodni za zajednički rad. Ti elementi „radne infrastrukture“ od ključnog su značaja za digitalne profesionalce čiji rad ne zavisi od lokacije na kojoj borave.\nProstor za zajednički rad i život Mokrin House na severu Srbije nudi mogućnosti za povezivanje na internet i rad. Slika objavljena ljubaznošću Mokrin House\nSpolja se prepoznaje postojanje tehnološke scene koja se veoma brzo razvija i ekosistema startap kompanija, tako da je sve više velikih globalnih startap kompanija koje se pojavljuju na sceni nastaju u Srbiji. Prema proceni platforme Startap genom, ekosistemi Beograda i Novog Sada postižu uspehe naročito u domenu onlajn igara/gejminga i blokčejna. BBC je svrstao Beograd među najkreativnije gradove na svetu, a sajt Lonely planet nazvao ga je „otvorenim, avanturistički nastrojenim, ponosnim i odvažnim“ gradom.\nNaša saznanja pokazuju da su razlozi zbog kojih su neke destinacije za digitalne nomade privlačnije od drugih u velikoj meri povezani sa istim razlozima zbog kojih su privlačne i za turiste. Naš grad uživa reputaciju atraktivnog mesta koje nudi raznovrsne mogućnosti za zabavu i različite stilove života, tako da može da ponudi dinamičan noćni život koji je za mnoge turiste i ljude koji u njemu privremeno borave jedinstven i šarmantan.\n2. Beograd ima dobre veze\nIz perspektive digitalnih nomada, Beograd je dobro mesto za život zato što je dobro povezan, kako u digitalnom tako i u fizičkom smislu.\nZa digitalno poslovanje, od ključnog značaja je dobra internet veza koju Beograd ima. Srbija zauzima 65. mesto u svetu po brzini signala interneta prema najnovijem istraživanju mreže Cable.co.uk, koja je testirala brzinu širokopojasnog interneta u 221 zemlji u svetu tokom perioda od godinu dana.\nGeografski uzev, Beograd je izvan Šengenske zone, tako da ljudi koji nemaju šengen vizu često dolaze u Srbiju kako bi ispunili uslov da ne borave duže od 90 dana u zoni Šengena. Srbija se nalazi na raskrsnici Srednje i Jugoistočne Evrope, i premda se u intervjuima nismo time bavili, blizina drugih evropskih zemalja i mali zahtevi u pogledu viznog režima verovatno takođe doprinose njegovoj privlačnosti.\nPostoji razvijena pešačka kultura, tako da je lako kretati se gradom peške, a u njemu ima mnoštvo različitih prostora na otvorenom gde se može provoditi vreme i mogu upoznavati novi ljudi. Jezička barijera je mala, budući da mnogi ljudi u Beogradu dobro govore engleski, tako da posredstvom raznih društvenih događaja digitalni nomadi mogu da stupe u kontakt sa profesionalcima svetskog ranga i lokalnim talentima koji su relevantni za njihov posao.\n3. Možda ćemo morati da se pozabavimo nekim… manjkavostima\nMeđutim, postoje i oblasti koje nisu tako dobro prošle u našoj analizi. Digitalnim nomadima se ne dopadaju hladne jeseni i zime, mesta gde je pušenje dozvoljeno u zatvorenim prostorima (što je naročito problem tokom hladnih godišnjih doba), prilično loš kvalitet vazduha i neblagonaklon stav prema LGBT zajednici u čitavoj zemlji.\nPlasman i ocene Beograda: šta digitalni nomadi vide kada kliknu na Beograd na sajtu Lista za nomade. Izvor: Nomad List\nNaše istraživanje takođe pokazuje da digitalni nomadi ostaju u Beogradu duže nego u Barseloni ili Londonu, ali u ukupnom bilansu manje njih uopšte i dolazi u naš glavni grad. To znači da je potrebna bolja promocija Beograda kao destinacije privlačne za njih, kako bi se promenilo opšte viđenje grada među strancima. Jedna ideja mogla bi biti da lokalne IT organizacije uključe digitalne nomade u događanja koja organizuju. Takođe se moraju razraditi politike delovanja usmerene na stvaranje povoljnijeg okruženja za strance koji dolaze da rade u Srbiji.\nPozicioniranje Beograda kao grada koji razume potrebe digitalnih nomada moglo bi da znači priliv preko potrebnih veština u domaći ekosistem. Digitalni nomadi donose sa sobom nova znanja i iskustva, na taj način obogaćujući tehnološku scenu i dajući joj internacionalni karakter. Time bi se otvorile nove mogućnosti, što bi popravilo reputaciju našeg glavnog grada.\nMeđunarodna poznanstva postaju potencijalni poslovni kontakti, domaće firme uče kako da sarađuju sa strancima, a stranci mogu odlučiti da otvore firme u Srbiji. Ova dinamična grupa ljudi takođe može da pogura naše društvo ka otvorenosti i raznovrsnosti, što jedan grad u pravilu čini privlačnijim i za druge, naročito u smislu da odvraća lokalne stanovnike od iseljavanja.\nIzvori na internetu kažu da se za Beograd očekivalo da će biti jedna od najpopularnijih destinacija za nomade u 2020. godini. Međutim, pandemija Kovid-19 uzela je svoj danak, i sada je teško davati bilo kakve prognoze o tome kako će se ova kriza odraziti na kretanje digitalnih nomada. Ali ako poradimo na tome da grad učinimo privlačnijim za nomade, možemo stvoriti atmosferu koja će biti privlačnija za sve. Ako od Beograda napravimo dobro mesto za život, rad i investicije, onda će on biti bolji i za lokalno stanovništvo, tako da ono prestane da emigrira, a i za povratak mnogih pripadnika srpske dijaspore, kao i za buduće visokokvalifikovane imigrante ili nomade, koji će nastaviti da ga posećuju.\nSve informacije prikupljene tokom ovog istraživanja analizirala je Inicijativa „Digitalna Srbija“, uz podršku UNDP-a, a mogu se pronaći u Skeneru za digitalne nomade.


"Braga je četvrta ekipa u Portugalu, kad je izvučena grupa svi su komentarisali da je lako, ali nije. Poslednjih 10-12 godina su stalno u Evropi, igrali su finale Lige Evrope, prošle su osvojili Kup. Nije lako, ali ne ograđujem se i ne pravim odstupnicu, to nismo radili ni protiv Milana, nećemo ni sad, ali znamo s kim igramo", rekao je Stanković na konfefenciji za medije.\nOzbiljno su brza i talentovana ekipa, presrećan sam što će biti pun stadion, iskustvo je na našoj strani, znamo gde nam je kvalitet, a pokušaćemo da sakrijemo mane, dodao je Zvezdin trener.\n"Radili smo dobro, verujem u momke i pun sam optimizma. Ovaj stadion branimo svim snagama, da kažem da neću kalkulisati lagao bih, ali uplašiti se neću sigurno. Rizikovaćemo, ali pametno. Videćeno formaciju, sa tri špica, dva, jedan, sitnice nas dele do startnih 11", istakao je Stanković i dodao da Milan Pavkov sigurno neće igrati zbog povrede.\n"Radimo da napravimo čudo, da se vrati za derbi, ali nećemo rizikovati. Mi smo klub koji može bez svakoga, ali ne odričemo se Pavkova, jedva čekamo da se vrati. To je sastavni deo fudbala, bez svakoga moramo i možemo. Ko ga bude menjao, zna za koga igra".\nStanković se nije složio sa konstatacijom novinara da se naredne dve utakmice, protiv Brage i derbi protiv Partizana, ključne u sezoni.\n"Manji je pritisak u grupnoj fazi, jedan cilj je ostvaren, pritisak skinut, sad igramo mini ligu, ali nije toliko strašno. Posle Brage i derbija ima još 40 utakmica, ne može da bude ključno, ali možeš da dobiješ vetar u leđa, dobiješs samopuzdanje, ali nije ključno za rasplet", rekao je Stanković i ocenio da je grupa u Ligi Evrope sigurno jača nego prošle godine.\nZvezdin prvotimac Mirko Ivanić počinje svoju petu grupnu fazu Lige Evrope, treću u crveno-belom dresu, nakon dve sa BATE Borisovom.\n"Složio bih se sa "Misterom", nekako se stvorila slika da je grupa laka, ali to zaista nije tako. Mi smo svesni kakav nas protivnik čeka i biće sutra sve samo ne lako, ali verujem da možemo da pobedimo", rekao je Ivanić.\nUtakmica između Zvezde i Brage igra se od 18.45 sati na stadionu Rajko Mitić.


Međunarodnu konferenciju „Kraj nekažnjivosti za zločine nad novinarima“ organizuju Udruženje novinara Srbije (UNS) i Radio-televizija Srbije (RTS) 22. i 23. aprila 2019. godine, na dvadesetogodišnjicu NATO bombardovanja zgrade RTS-a kada je ubijeno 16 radnika te televizije. Konferencija će biti u Dečijem kulturnom centru u Beogradu (Takovska 8).\nKonferencija se održava par nedelja pošto je vrh nekadašnje Državne bezbednostiosuđen za ubistvo Slavka Ćuruvije, što je prva presuda za ubistvo novinara u Srbiji. Održava se i u vreme sve većih pritisaka na novinare i kod nas i u svetu. NATO bombardovanje RTS-a bio je presedan koji je otvorio vrata za napade na druge medije u zonama konflikata širom sveta.\nNa otvaranju konferencije 22. aprila sa početkom u 18 časova govoriće novinar RTS-a koji je vodio vesti 23. aprila u 2.00 časova u vreme bombardovanja te televizije Boban Kovačević, brat ubijenog Siniše Medića Miroslav, generalni direktor RTS-a Dragan Bujošević i predsednik UNS-a Vladimir Radomirović.\nPrvog dana konferencije govoriće i članica Komisije za istraživanje ubistava novinara Ljiljana Smajlović, zamenik generalnog sekretara Međunarodne federacije novinara Džeremi Dir, predsednik Saveza novinara Rusije Vladimir Solovjov, istraživački novinar i suosnivač „The Intercept“ Džeremi Skejhil, kao i predsednik Srbije Aleksandar Vučić.\nKomemoracija medijskim radnicima koji su poginuli u NATO agresiji biće održana u 20.30 časova kod spomenika „Zašto?“.\nNa prvom panelu drugog dana konferencije pod nazivom „Ratni život: Izveštavanje tokom NATO bombardovanja“ govoriće šef Medija centra u Prištini 1999. i pomoćnik generalnog direktora RTS-a Milivoje Mihajlović, reporterka lista „Marianne“ ’90-ih i glavna urednica „Causeur“ Elizabet Levi, saradnik “CNN World Report” ’90-ih i reporter „Figaro magazina“ Oleg Dmitriev.\nU ovom panelu govoreće i reporter „Figaro magazina“ ’90-ih i istoričar i publicista iz Pariza Viktor Lupan, kao i reporter ruskih medija za Balkan ’90-ih i predsednik Saveza novinara Rusije Vladimir Solovjov. Moderator panela „Ratni život: Izveštavanje tokom NATO bombardovanja“ je dopisnik agencije „Frans Pres“ sa Kosova tokom bombardovanja i predsednik Centra za strateške alternative Aleksandar Mitić.\nTema drugog panela koji će voditi urednik portala RTS-a Zoran Stanojević je „Propaganda 1999-2019: Šta smo naučili?“. Na njemu će govoriti predsednica Suda časti UNS-a i urednica „Evropljanina“ 1999. Ljiljana Smajlović, novinar iz Lozane Slobodan Despot, istraživački novinar i suosnivač „The Intercept“ Džeremi Skejhil, istraživački novinar i urednik „Brave New Europe“ u Berlinu Metju D. Rouz, kao i zamenik dekana Fakulteta za komunikacije, medije i dizajn iz Moskve Dimitrij Šelukin.\nNa trećem panelu pod nazivom „Pretnje i izazovi za novinare danas“ govoriće novinarka u crnogorskom listu „Vijesti“ Olivera Lakić i sin ubijenog novinara „Večernjih novosti“ Milana Pantića i predstavnik MUP-a u Stalnoj radnoj grupi za bezbednost novinara Nemanja Pantić.\nNa ovom panelu govoriće u ime Međunarodne federacije novinara Alberto Fernandez, generalni sekretar Evropske federacije novinara Rikardo Gutierez, glavni urednik Raša tudej iz Moskve Aleksej Nikolov, kao i koordinatorka Komiteta za zaštitu novinara (CPJ) Gulnoza Said. Moderator panela „Pretnje i izazovi za novinare danas“ je predsednik UNS-a Vladimir Radomirović.\nRTS Ubistvo radnika RTS\n← Presuda za ubistvo Slavka Ćuruvije: Tužilaštvo traži da Radonjić i Romić budu u zatvoru umesto u kućnom pritvoru\nSlobodan Georgiev: Novinar „neprijatelj“ →


Misija na Mesec: Lansirana raketa sa izraelskim robotom Berešitom - BBC News na srpskom\nLansiranje rakete sa robotom Berešitom\nLansiranjem rakete Falkon iz Kejp Kanaverala na Floridi počela je istorijska misija Izraela na Mesec.\nOvo je poduhvat koji je se finansira iz privatnih fondova, a cilj je da se spusti na površinu Meseca. Raketa nosi robota po imenu Berešit, što na hebrejskom znači "Ja sam početak".\nRobot se otkačio od rakete visoko iznad naše planete i samostalno nastavio put ka odredištu, za koji će mu biti potrebno oko dva meseca.\nOrganizacija SpaceIL koja stoji iza projekta, saopštila je da se nada da će ovaj događaj „inspirisati ostale".\n„Iako smo imali ograničene resurse, ovim potezom smo pokazali kakva je izraelska genijalnost. Veoma je važno što smo pokazali inicijativu i razvili tehnologiju", rekao je Moris Kan, glavni donator i predsednik organizacije SpaceIL.\nAutor fotografije, SPACEIL\nBerešit bi trebalo da provede dva dana na površini Meseca\nSve je krenulo tako što je Gugl 2007. godine kroz projekat Lunar XPRIZE ponudio novac nevladinim organizacijama koje bi mogle da realizuju projekat sletanja na Mesec.\nNijedna od organizacija koje su se prijavile nisu uspele da ispune prvobitno postavljene rokove i Gugl je povukao novčanu nagradu. Ipak, nekoliko organizacija je obećalo da će nastaviti da razvija projekat, a među njima je bio i SpaceIL.\nŠta će Berešet da radi na površini Meseca?\nAko robot vredan gotovo 90 miliona evra uspešno sleti na Mesec, trebalo bi da napravi fotografije i pošalje ih nazad, a zatim je planirano magnetsko istraživanje. Berešit bi trebalo da sleti na ravnicu Mare Serenitatis na severnoj hemisferi Meseca, jer tamo zaista postoje određene magnetske anomalije.\nVođa tima na Zemlji, profesor Oded Aharonson iz instituta Vajzman, kaže da Mesec nema opšte magnetno polje, ali da su stene i određene oblasti na različitim magnetnim nivoima.\n„Ako možemo da to da izmerimo, shvatićemo kada i kako su nastali ti magnetni nivoi", dodao je Aharonson.\nLetelica će kružiti sve šire oko Zemlje dok je ne privuče Mesečeva gravitacija\nRobot Berešit bi trebalo da provede dva dana na površini Meseca, a uspeh misije u velikoj meri će da zavici od motora Leros koji je napravljen u Velikoj Britaniji.\nAutor fotografije, NAMMO\nMotor je napravljen u Velikoj Britaniji i posebno je prilagođen\nOvaj motor bi trebalo „nežno" da odgura robota do meseca i osigura da ima stabilno i mekano prizemljenje.\nJedna od glavnih prednosti motora Leros je što može da izdrži nekoliko „vrućih ponovnih paljenja", rekao je Rob Veskot iz kompanije Namo.\n„Kada koriste naše motore, ljudi ih obično upale i ostave da rade satima, a onda ih ugase i ne diraju danima ili čak nedeljama i motor može da se ohladi. SpaceIL je za ovu priliku tražio motor koji može da se upali, zaustavi i onda ponovo upali posle samo nekoliko sekundi iako se nije ohladio", dodao je Veskot.\nŠta god da se desi, Berešit će biti upisan kao prva privatno finansirana svemirska letelica.\nI američka i evropska svemirska agencija najavile su da će u budućnosti koristiti ovakve komercijalne varijante za određene projekte na Mesecu.\nProklijalo seme pamuka koje je kineska misija odnela na Mesec\nČang E-4: Kineske sonde na Mesecu slikaju jedna drugu\nPodela olimpijskog zlata - fer plej ili farsa\nSebić olimpijsku bronzu posvetio preminuloj koleginici: „Ovo je za Bobanu Veličković"


Predstavnici Pravnog fakulteta Travnik pružali besplatnu pravnu pomoć - Internacionalni Univrzitet Travnik\nStudenti i saradnici Pravnog fakulteta Internacionalnog univerziteta Travnik, danas su pružali različite oblike pravne pomoći građanima Travnika, od davanja odgovora na kratke upite, do opsežnije pomoći, uključujući sačinjavanje određenih pravnih akata.\nGrađani su na pultu, koji je bio postavljen u centru grada, mogli zatražiti bilo kakav savjet i dobiti besplatnu pravnu pomoć od ljubaznog osoblja Pravnog fakulteta Travnik. Zainteresovani građani su upoznati o općim informacijama o pravima kako bi se lakše snašli u pravnim problemima.\nOvo je samo jedan u nizu projekata koji je organizovao Internacionalni univerzitet Travnik. U proteklom periodu implementirani su projekti kao što su „Edukacija učenika srednjih škola o opasnostima u saobraćaju“, “Eko vožnja“ i “Mala škola poduzetništa”, organizovane su radionice „Čas robotike“ i „Simulacija manuelnog upravljanja robotom uz 3D model“, a upriličeno je i takmičenje iz programiranja za učenike srednjih škola.\nTravnik će od 22. do 24. oktobra biti mjesto okupljanja kompanija, vrhunskih predavača, ali i…\nERASMUS + konkurs za mobilnost akademskog i administrativnog osoblja IUT-a na Vilnius Gediminas Tehničkom Univerzitetu\nU okviru ERASMUS+ programa mobilnosti raspisan je konkurs za mobilnost akademskog i administrativnog osoblja Internacionalnog…


Lux transfer aerodrom - Lux prevoz aerodrom Beograd - Infinity\nLux transfer aerodrom usluga sa vozačem koji će vam prvi poželeti dobrodošlicu u Srbiju. Najpovoljnija i najkvalitetnija usluga Infinity Rent a Car Beograd kuće za iznajmljivanje luksuznih vozila i pratećih usluga u Srbiji.\nNajkvalitetniji Lux transfer aerodrom\nRent a car kuća Infinity posluje već duži niz godina. Više stotina klijenta iz zemlje i inostranstva je usluženo i svako od njih može da posvedoči o našoj kvalitetnoj usluzi luksuznog transfera sa aerodroma. Potrebno je samo da pozovete naš broj telefona 0641600175 i odmah ćemo zakazati vozilo i vozača tačno u skladu sa pristizanjem vašeg leta na Beogradski aerodrom. Pored lux transfera sa aerodroma nudimo i uslugu rent a car na aerodromu u Beogradu.\nLux transfer aerodrom sa vozačem\nNaš lux transfer sa aerodroma dolazi sa uslugom vozača koji će biti dodeljen i na raspolaganju samo vama tokom trajanja usluge. Naši vozači su prošli posebnu obuku, pridržavaju se svih pravila profesionalnog poziva vozača i posebno obraćaju pažnju da zadovolje sve potrebe naših klijenata. Sigurnost i tačnost je na prvom mestu kada je u pitanju naša usluga.\nKako naručiti lux transfer aerodrom\nPotrebno je da nas kontaktirate direktno telefonom ili nam napišite mejl koristeći našu kontakt formu. Naši operateri će uzeti potrebne podatke i više ne morate da brinete da li ćete imati prevoz kada sletite na aerodrom Nikola Tesla. Sve će biti pažljivo isplanirano i čekaće vas vaše vozilo zajedno sa vozačem koji će vam biti dodeljen u sklopu lux transfer aerodrom usluge. Mi ćemo biti tu da vam poželimo dobrodošlicu i lepo vas ugostimo. Za one sa manjim džepom spremili smo uslugu: Rent a car jeftino\nMercedes i Audi vozila za lux transfer aerodrom\nNaša lux transfer aerodrom usluga obuhvata samo Mercedes i Audi vozila. Vozilo koje odaberete će vas čekati odmah nakon vašeg leta sa naših profesionalnim vozačem. Nećete morati da čekate, tragate za rent a car uslugama i mučite se oko odluke koju agenciju odabrati. Naša vozila su do pet godina starosti i poseduju komfor koji će vam pomoći da uživate dok ste u poseti Srbiji.\nAugust 16, 2018 /0 Comments/by magda\nTags: aerodrom, transfer\nGužva na tehničkim pregledima Rent a car dostava – Dostava vozila na vašu adresu bilo gde u Beogra...


Boljim poslovima i platama do unapređenja demografske slike\nPredsjednik Republike Srpske Željka Cvijanović rekla je danas da će vlasti Srpske na planu demografske obnove raditi na definisanju ekonomskih mjera koje će dovesti do boljeg zapošljavanja i većih plata stanovništva.\nCvijanovićeva je izjavila novinarima u Ribniku da ne može da se radi džaba, već za bolje plate.\nOna je rekla da će vlasti Srpske raditi i na tipskim populacionim mjerama koje će se primjenjivati i koje će biti stimulativne u tom smislu.\nCvijanovićeva je navela da je važna izrada socijalne karte, čime će se baviti nova Vlada Srpske.\n"Ona (socijalna karta) će time omogućiti da razdvojimo ono što je socijalna sfera od onoga što su pomenute mjere", rekla je Cvijanovićeva u vezi sa pripremnim sastankom za pokretanje nacionalnog programa demografske obnove Srpske, koji je održala danas u Banjaluci sa resornim ministrima i istaknutim stručnjacima u oblasti demografske politike u Republici.\nPredsjednik Republike Srpske je poručila da će se voditi računa o ukupnom ambijentu, jer ljudi ne odlaze u inostranstvo samo zbog ekonomskih nedaća ili pomodarstva.\nCvijanovićeva smatra da je vjerovatno glavni razlog za odlazak ljudi odsustvo predvidivosti ili kakve-takve izvjesnosti na ovim prostorima na političkom i drugim planovima.\n"Predstoji nam da pravimo uslove za bolji život, veće i bolje zapošljavanje i plate", navela je Cvijanovićeva.\nOna je dodala da Srpskoj predstoji velika bitka na obrazovnom planu, iako je sigurna da je kvalitet obrazovanja kod nas dobar.\n"Cilj je da se poveže obrazovni sistem sa potrebama tržišta rada ili radne snage sa onim što proizvedemo u kadrovskom smislu. U svijetu su danas najbolje plaćeni poslovi koji formalno ne podrazumijevaju univerzitetsko obrazovanje. Ako pogledate IT sektor, vidjećete da je tako", objasnila je Cvijanovićeva.\nOna je rekla da sa demografskim problemima nisu suočene samo zemlje u regionu, već da je to globalni problem.\n"Imate otvorenost granica, slobodu kretanja ljudi, robe i usluga, kapitala... To olakšava i mogućnost da se negdje ode i privređuje na nekom drugom mjestu", istakla je Cvijanovićeva.\nOna je rekla da će aktivnosti na planu demografske obnove zajednički usmjeravati po jedan ekspertski i operativni tim, a da će se ona kao predsjednik staviti u ulogu pokretača, a možda i koordinatora tih aktivnosti.\n"To ću uraditi jer znam kako na nivou Vlade funkcionišu stvari i kako se mogu mobilisati institucije", zaključila je Cvijanovićeva.\nŽeljka Cvijanović demografija bolje plate\nCvijanović: Srpska je opredijeljena za nastavak reformskih procesa\nSlovenija rasporedila više od 1.000 policajaca na granici sa Hrvatskom\n"Milo želi eliminisati pravoslavlje i Crnogorce načiniti katolicima"\n213 glasova 49%\n218 glasova 51%


Sportske.net - Azeri - Rana koja ne zarasta\nAzeri - Rana koja ne zarasta\nPisali smo o Azerbejdžanu kada su igrali protiv Crnogoraca, ali nije zgoreg podsetiti kako smo prošli protiv Azera, u tamno doba (a koje nije mračno) fudbala na ovim prostorom.\nVremenom smo se navikli, ali tada je delovalo kao šok. Tek što je SR Jugoslavija ime u Srbija i Crna Gora, usledio je šamar koji nikada nećemo zaboraviti.\nNovi eksperiment sa selektorom bilo je dovođenje Dejana Savićevića bez ikakvog iskustva na klupu nacionalnog tima. Naime, legendarni „Genije“ je posle fudbalske karijere tražio sebe u nekom drugom poslu pa je nekome palo na pamet da mu poveri reprezentaciju..\nStara država sa novim imenom se propisno izbrukala tog popodneva na stadionu „Pod Goricom“ gde ni pokojna Jugoslavija u dva pokušaja kroz istoriju nije dobila meč. Poveli smo sa 2:0, ali onda se dogodilo čudo neviđeno.\nFudbalski Liliputanci iz Zakavkazja (tada još nisu ulagali u fudbal ni blizu kao sada) postigli su dva gola u nastavku pored skamenjene domaće reprezentacije i publike u Podgorici, a Gurban Gurbanov je odigrao utakmicu života. Čovek čije će ime ostati sinonim za sva stradanja i razočaranja fudbala ovdašnjeg je doneo Azerbejdžanu bod. Pukla je bruka, pričalo se da je utakmica nameštena, nesvesni sopstvenih slabosti smo kao i obično opravdanje tražili u stvarima van terena.\nSCG je inače tada još imala šansu da se plasira na EP u Portugalu (tamo gde su Heleni 15 meseci kasnije šokirali svet), da smo dobili autsajdera, prišli bismo Velšanima na dva boda. Ali, ni Mijatovićev penal i gol zaboravljenog Nikole Lazetića koji je tada igrao za Lacio nisu bili dovoljni,\nDa stvar bude gora, Azerbejdžan je bio teško oslabljen (nemojte se smejati), gotovo pola standardne postave nije doputovalo u Podgoricu jer su se posvađali sa savezom oko neisplaćenih bonusa.\nGurbanov nije štrajkovao, postao je legenda sa dva gola protiv jačeg rivala, ujedno to je bio i prvi bod Azera u grupi. Do kraja je Azerbejdžan dobio još jednu utakmicu, pogađate, protiv Srbije i to kladioničarskim rečnikom, iz dvojke u keca. Vodili smo golom Boškovića, da bi Gurbanov iz penala i Ismailov u poslednja dva minuta okrenuli rezultat, to je bio kraj trenerske karijere Dejana Savićevića.\nVerovali ili ne, da je Srbija makar uzela bod u Bakuu, završila bi ispred Velsa u grupi i otišla u baraž. Velšani su inače odoleli protiv Rusa u Moskvi, ali su revanš kod kuće izgubili minimalnim rezultatom i ostali bez prvog velikog takmičenja od 1958. godine. U tim nesrećnim kvalifikacijama igrali smo dva puta 1:1 sa Italijanima, ali smo pali na Azerbejdžanu.\nGurban Gurbanov je sedam godina igrao za nacionalni tim svoje zemlje, dao je 14 golova, od toga izgleda da smo mu bili omiljena mušterija, postigao je tri gola protiv udruženih Srba i Crnogoraca. Nikome osim nama nije dao golove u dva meča. Ipak, on je najbolji strelac u istoriji Azerbejdžana.\nDok ih je trenirao Robi Prosinečki bili su tvrd orah, bili četvrti u grupi za Mundijal u Rusiji, imali tri pobede, pa je jasno da su bili veoma zadovoljni, ali je "Veliki Žuti" otišao u Tursku.\nMnogo su ulagali, mada omladinski fudbal im je loš, nekadašnji trener Zvezde je insistirao na radu sa mlađim kategorijama, ali imaju problem što su mnogi solidni igrači koji nastupaju u Rusiji, uzeli tamošnje državljanstvo. Ako bi se priklonili reprezentaciji, izgubili bi status domaćih igrača u ruskoj Premijer ligi.\nNa klupi je sada Đani De Bjasi koji je napravio istorijski uspeh sa Albanijom (da se ne podsećamo kako), Azeri su se dobri borili protiv Portugala u Torinu, teško primaju golove, gotovo čitav tim je iz domaće lige, koja je bolja od onih u okruženju jer imaju više novca. Ali, ni kod njih nije kao nekada, ali i dalje su tvrdi, recimo igrali su nerešeno sa Slovencima na strani, zadržali Crnogorce, ali nisu pobedili recimo Luksemburg. Sva ta tri meča su završena 0:0, ako dodate remi sa Kiprom, poraz u Podgorici, od 8. septembra 2020. nisu postigli gol, tada su slavili na Kipru u LN.\nUostalom pogledajte ovaj podatak, od igrača koje je De Bjasi pozvao pod nacionalnu zastavu, samo su trojica postizali golove za nacionalni tim, Medvedev i Emreli po 4, Ramil Šedajev, vođa napada dao je pet golova.\nOd kada smo poslednji put igrali protiv njih, odoleli su protiv Hrvata (takođe Prosinečki), Norvežana, dobili su Moldaviju, Norvešku kod kuće, ostali neporaženi protiv Čeha.\nTo su im najbolje godine, slavili su i protiv Farana, pravo je čudo da su dali tri gola u gostima, u kvalifikacijama za EP tesno su izgubili od Hrvatske, kad daju gol, pogotovo ako ih rezultat drži u igri, mogu da naprave problem. Samo, kako rekosmo, gol im je u poslednje vreme misaona imenica, ako Srbija postigne prva gol, sve će biti lakše, što duže bude bilo 0:0, Azeri su opasniji. Profesionalno kradu vreme, skloni su provokacijama, moglo bi da bude problema.\nIpak, kvalitet je apsolutno na strani "Orlova"...\nMeč se igra na “Olimpijskom stadionu” ranije su rivale čekali na “Tofik Bahramovu”.\nKo je taj lik? Isti onaj koji je Englezima doneo titulu prvaka sveta u meču protiv Nemačke, linijski arbitar koji je skrojio rezultat u finalu na “Vembliju” i generalno ga iz pogrešnih razloga smatraju najpoznatijim Azerbejdžancem kada je fudbal u pitanju.


Evropa se danas suočava s velikim izazovima. Dužnička kriza u evrozoni je najvidljivija, ali pored nje tu su i sporiji rast, opadajuća konkurentnost i porast nacionalističkih osećanja. Ono što mi sada preduzimamo definisaće Evropsku uniju budućnosti - Uniju čija članica Srbija želi da bude i što za Srbiju želi i Velika Britanija.\nPrvo želim da budem jasan da naš odgovor ne treba da bude da EU zagleda u sebe, da ponovo podigne barijere i stavi na čekanje tako ambiciozan projekat kakav je proširenje EU. Britanski premijer je jasno predstavio i britanskom parlamentu prošle nedelje da je opstanak Velike Britanije u EU u našem nacionalnom interesu. Ja verujem da je članstvo u EU takođe u nacionalnom interesu Srbije.\nMožda očekujete da britanski ministar za Evropu daje argumente protiv protekcionizma, a u korist jedinstvenog tržišta, ali ja sam video da u tom pogledu postoji zajednički stav širom Evrope. Naprotiv, od suštinskog je značaja ne samo da se ojača i produbi jedinstveno tržište, nego i da se ono proširi, što je od važnosti i za proširenje EU. Projekat proširenja EU jeste i ostaće centralni stub evropske politike vlade Velike Britanije.\nNadam se da i u Srbiji postoji razumevanje da je svih 27 članica EU, a Velika Britanija među prvima, predano proširenju EU na sve zemlje Zapadnog Balkana. Mi želimo da vidimo sve zemlje tog regiona kao integralni deo evropske porodice naroda, čime će se stabilnost i napredak proširiti i na deo sveta u kome je konflikt deo skorašnjih sećanja.\nZašto je vama kao čitaocima dnevnika “Blic” važno proširenje EU? EU je zajednica naroda zasnovana na vladavini prava, poboljšanju trgovine i izgradnji prosperiteta. Smatram da u Srbiji postoje realne osnove za optimizam. Promene se neće osetiti preko noći, a evropske integracije ne mogu same po sebi povećati životni standard građana. Ali reforme koje je Vlada Srbije već sprovela postavile su temelje za poboljšanje demokratskih procesa, vladavinu prava i smanjenje korupcije. Srpska privreda može imati koristi od usvajanja evropskih standarda u zaštiti konkurencije, i time otvorilo tržište EU i podstaknuo priliv stranih investicija, a pretpristupni fondovi pomoći će da se razvije infrastruktura u Srbiji.\nNapredovanje od težnji ka ulasku u EU do samog učlanjenja nije lako. To traži usmerenost na taj cilj, odlučnost i koordinaciju. A povremeno traži i da se donesu teške odluke. Ali za takve odluke nema zamene ukoliko jedna zemlja želi u potpunosti da primeni kriterijume za učlanjenje u EU. Moja vlada ima jasan stav da sve zemlje moraju da ispune iste tehničke i političke kriterijume. Nema govora o novim kriterijumima u mišljenju Evropske komisije (EK) o Srbiji. Ali nema govora ni o tome da postojeći kriterijumi mogu biti ublaženi.\nJoš jedan razlog za optimizam jeste što je Srbija tako blizu početka tog procesa. Sav naporan rad Srbije do sada priznat je i zabeležen u nedavnom pozitivnom mišljenju EK. Srbija je povećala angažman prema susedima sa željom da se poboljša saradnja i da se dâ doprinos pomirenju. Predsednik Tadić je s pravom govorio o tome da Srbija treba da bude ponosna na napredak koji je do sada postignut.\nAli je u Mišljenju EK takođe s pravom konstatovano u kojim oblastima ima još posla, uključujući primenu zakona u oblasti reforme pravosuđa, u obezbeđenju medijskih sloboda i povećanju zaštite konkurencije u ekonomiji. I s pravom je naglašena potreba za poboljšanjem saradnje i ponovnim pokretanjem dijaloga sa Kosovom. Dobrosusedski odnosi su od suštinske važnosti za funkcionisanje EU. A što je možda još važnije, normalizacija odnosa i bolja saradnja sa Kosovom jeste od suštinske važnosti za poboljšanje života građana Kosova, naročito na severu.\nZato će članice Unije očekivati konstruktivan angažman Srbije u pronalaženju rešenja za nerešene probleme na Kosovu. Dijalog jeste jedini mogući put napred i on mora da se nastavi. Svi smo videli šta se može desiti kada se dijalog prekine. Od suštinske je važnosti da vidimo maksimalne konstruktivne napore usmerene na nastavak tog dijaloga i na postizanje i potpunu primenu konkretnih dogovora u narednim nedeljama i nadalje. To je u interesu ljudi koji žive na Kosovu, u interesu Evrope i u interesu same Srbije.\nVlade i skupštine članica EU odobriće dalji napredak Srbije ili bilo koje druge države na putu ka EU onda kada budu iskreno ubeđene da je ta država ispunila kriterijume za početak pristupnih pregovora. Taj proces zahteva zajedničke napore Vlade, privrede i celog društva da se osigura pozitivan i nezaustavljiv zamajac. A za takve napore mogu vas uveriti u snažnu i neprekidnu podršku Velike Britanije.\nBritanski ministar za Evropu


Počinju radovi na Duklji vrijedni 35.000 eura – Glavni Grad Podgorica\nGlavni grad je obezbijedio 35.000 eura za dalju turističku valorizaciju arehološkog nalazišta Duklja, preko IPA projekta prekogranične saradnje, a radovi počinju sjutra, 01. septembra 2017. i trajaće 24 mjeseca.\nTuristička valorizacija podrazumijeva uređenje lokaliteta u funkciji turističkih i edukativnih posjeta uz očuvanje ambijentalne cjeline i dopunu turističkih sadržaja kao što su: info pult, info table, info materijali, pješčana staza – 1200 m, klupe, česma, korpe za otpatke, ograda oko lokaliteta, putokazi.\nPodsjećamo da su gradske službe u prethodnom periodu uspješno realizovale niz aktivnosti na fizičkom i tehničkom uređenju lokaliteta. U saradnji sa Gradskim zelenilom pokošen je i očišćen veliki dio lokaliteta, a posebna pažnja je posvećena prostoru na kojem se realizuje projekat. U saradnji sa Agencijom za stanovanje i JP Čistoća, a na inicijativu JU Muzeji i galerije Podgorice postavljena je ograda na mjestu gdje se nekada nalazila divlja deponija, kako bi se spriječilo nekonrolisano odlaganje i gomilanje raznog odpada, a u saradnji sa d.o.o Putevi postavljanjem zaštitne ograde na mostu obezbijeđen je i bezbjedan prilaz Duklji.\nOsim arheološkog istraživanja Duklje, koje u okviru redovnih aktivnosti svakodnevno sprovede JU Muzeji i galerije i terenske škole arheologije koja je počela sa radom ove godine, Glavni grad i Fondacija „Balkan Heritage Foundacion” iz Bugarske potpisali su Memorandum o razumijevanju u trajanju od pet godina s ciljem zaštite, očuvanja i promocije kulturne i istorijske baštine Duklje.\nSlužba zaštite Glavnog grada intervenisala 3.880 puta u ovoj godini, najviše... Direktorica “Puteva” obišla radove u Maslinama


Besplatna škola za mlade preduzetnike tokom leta - JuGmedia\nLetnju školu preduzetništva za mlade iz Niša, pre svega za one koji se najteže zapošljavaju, biće organizovana do kraja ove godine. Za ovu edukaciju mogu da se prijave mladi od 15 do 30 godina, koja će im pružiti konkretne savete i praktične veštine za razvoj preduzetništva i pronalaženje potencijalnih izvora finansiranja.\nOrganizatori navode da će prijave biti otvorene do popune kapaciteta, a najkasnije do 17. maja.\n„Škola će poseban fokus imati ka mladima iz teško zapošljivih kategorija – NEET mladi, oni koji nisu zaposleni, nisu u sistemu obrazovanja, niti u dodatnoj edukaciji. Ceo koncept predložene akcije doprineće unapređenju zapošljivosti mladih ljudi iz ugroženih grupa“, navodi se u pozivu organizatora Fondacije Ana i Vlade Divac i Deli prostor organizuju\n„Kroz realizaciju projekta mladi će biti informisani o razvojnim potencijalima Grada Niša, mogućnostima za razvoj preduzetničkih inicijativa i steći važne kontakte i informacije. Takođe, biće podstaknuti na aktivno (samo)zapošljavanje kroz predstavljanje uspešnih mladih preduzetnika. Mladi koji imaju najperspektivnije preduzetničke predloge biće osnaženi potrebnim veštinama i kompetencijama za sprovođenje ideja kroz program edukacije iz oblasti preduzetništva, stručne prakse u uspešnim start-up kompanijama i mentorstvo iz oblasti osnivanja preduzetničke radnje“, precizira se.\nIzabrani polaznici će posetiti Naučno tehnološki park, Nacionalnu službu za zapošljavanje, Regionalnu razvojnu agenciju Jug i Deli prostor.\nProgram traje do kraja godine, a petoro mladih će u završnom delu ciklusa dobiti tri meseca plaćene stručne prakse i pomoć u realizaciji svojih preduzetničkih ideja.


source.ba | Windows 10 postaje sve popularniji\nWindows 10 postaje sve popularniji\nMicrosoftov operativni sistem Windows 10 postaje sve popularniji. Istraživanje kompanije StatCounter pokazuje da je njegov rast tokom augusta nastavio.\n"Sedmica" i dalje najpopularnija, Windows 10 se sve više koristi\nSavjeti za lakše korištenje Windowsa 10\nPosebno je vidljiv rast udjela navedenog sistema u Evropi i Sjevernoj Americi gdje je zabilježen tržišni udio koji je već veoma blizu još uvijek vodećem i popularnom sistemu Windows 7. Na evropskom tržištu Windows 10 je u augustu zabilježio udio od 30,39 posto, dok vodeći Windows 7 ima udio od 35,35 posto.\nU Sjevernoj Americi razlika između vodećih nešto je manja, tako da vodeći Windows 7 ima udio od 32,12 posto, dok Windows 10 bilježi udio od 28,19 posto koji i dalje raste baš kao i na prije spomenutom evropskom tržištu.\nValja spomenuti da se ovaj rast Windows 10 sistema odvija nakon prestanka perioda u kojem je Microsoft nudio mogućnost besplatne nadogradnje računara na Windows 10 (dakle, nakon 29. jula ove godine), prenosi CDM.me.


Djilas o 'frilenserima': Država opet deli ljude, ovoga puta na temi poreza\nBeta 14. januara 2021. 17:45\nPredsednik Stranke slobode i pravde (SSP) Dragan Djilas izjavio je danas da „država opet deli ljude, ovoga puta na temi poreza“.\nRekao je da dok se jednima omogućava da godinama ne plate milione evra poreza, tako što im se oprašta ili reprogramira dug, od „frilensera“ država traži da plate porez za pet godina unazad.\nDjilas je u pisanoj izjavi naveo da je medju „frilenserima“ u Srbiji koji preko interneta rade za firme u svetu, 50 odsto ljudi iz IT sektora, ali mnogo je i drugih „koji nešto rade, daju časove, snalaze se da prežive“.\n„Neophodno je da predstavnici države sednu s tim ljudima, da se dogovore o njihovom statusu, o njihovom poreskom statusu, o minimalnom mesečnom iznosu koji neće biti oporezovan uopšte, i o tome kako da preko toga onaj iznos i onaj porez za koji se dogovore plate na najlakši mogući način“, naveo je Djilas.\nPo njegovim rečima, država treba da „oprosti ono što je bilo pre pet godina, jer ni Poreska uprava očigledno svoj posao nije radila kako treba“.\n„U ovoj zemlji postoje ljudi koji duguju stotine miliona evra, 125 miliona evra su nenaplaćena dugovanja, samo 50 najvećih dužnika. Oni normalno funkcionišu, grade kuće po Dedinju od nekoliko miliona evra, voze automobile po Kopaoniku, koji koštaju milion evra i nemaju nikakvih problema“, rekao je Djilas.\nOn je dodao da se, s druge strane, od nekoga ko je držao časove matematike i zaradjivao 300 evra mesečno, i za pet godina zaradio 18.000 evra, traži da plati 9.000 evra poreza i kamate 14.500 evra.\n„To je naravno nemoguće. Zato umesto što maltretirate ljude, sedite sa njima dogovorite se, napravite sistem koji će početi od sutra da važi koji će biti pošten i pravičan, i omogućiti im da prežive. Ne zaboravite, ovo je vreme korone, ekonomija će biti u sve težoj situaciji. Čuvajte ljude, omogućite im da zaista nešto zarade i da mogu da ostanu u ovoj zemlji i da u njoj žive“, kazao je Djilas.


Agro reportaže | Agroportal.ba - Part 11\nAgroindustrijska zona u Novoj Topoli, mjestu u srcu Lijevča polja, trenutno je najveće gradilište na sjeveru naše zemlje. Uporedo se grade proizvodni pogoni, trgovački i skladišni centri, ali i saobraćajnice i sva potrebna infrastruktura za ovu zonu koja obuhvata 150 hektara zemljišta. Donatorskim sredstvima međunarodnih organizacija i UNDP-a obezbijeđeno je oko 1,2…\nBrčko prvi put u svojoj istoriji dobija Gradsku baštu zahvaljujuci inicijativi mladih ljudi okupljenih oko Kluba ljubitelja prirode Brčko. Posjetili smo ovaj Klub i saznali šta njihova inicijativa podrazumijeva i kakvi su im planovi za naredni period. Ekonomska…\nDane Malešević, aktuelni poslanik u Narodnoj skupštini Republike Srpske i bivši Ministar Prosvjete i kulture RS , važi za jednog od najiskusnijih pčelara u Lijevče polju. Zanimljivo je da je Dane obišao vlastiti pčelinjak, smješten u Brezik Lamincima i to čak u…\nNa padinama Grmeča, u selu Šurkovac, gdje je nekada živjelo više od 500 stanovnika, povratničku čast čuva Mirko Pandža koji je obnovio porodično imanje, izgradio seoski put i posvetio se proizvodnji ovčijeg i kozijeg mesa, mlijeka i sira te meda i kokošijih jaja. U ovaj planinski kraj, odakle se u nizini, u jesenjoj izmaglici naziru Ljubija, Prijedor, Sanski Most, Budimlić Japra i…\nSvi oni koji su bar jednom prisustvovali nekoj od sarajevskih gradskih utrka znaju ko je Džemal Jašarević Čupo. Dok neki živopisno prepričavaju zajedničke situacije i anegdote s njim, drugi su za Džemu čuli samo “u raji”, no sigurno je da njegova inspirativna…\nSweden/USAID FARMA II projekat promovira učešće žena u razvoju poljoprivrednog sektora. Saznajte više o Indiri Omeragić i uspješnoj priči kompanije “MI99” iz Gradačca. Indira Omeragić, direktorica kompanije “MI99” iz Gradačca, već je…\nPriča o pokretanju porodičnog biznisa Haliloviće veže za početak osamdesetih. Međutim, tek će u drugoj polovini devedesetih, u obnovi poslovanja nakon rata, njihova firma pronaći svoj fokus na uzgoju i preradi ljekovitog bilja. Krenuli smo sa certifikacijom…\nMrkva teža od kilogram


Evropski biro za životnu sredinu: Srpske termoelektrane ugrožavaju zdravlje i životnu sredinu cele Evrope | Insajder\nEvropski biro za životnu sredinu: Srpske termoelektrane ugrožavaju zdravlje i životnu sredinu cele Evrope\nSrpske elektrane na ugalj decenijama zagađuju ceo Zapadni Balkan otrovnim gasovima, što je izazvalo prevremenu smrt hiljada ljudi regionu i u Evropskoj uniji, a otrovne emisije iz termoelektrana Elektroprivrede Srbije (EPS) premašuju šest puta maksimum koji je dopušten domaćim i međunarodnim zakonima.\nFoto: BETAPHOTO/MILOS MISKOV/DS / Termoelektrana Kostolac\nSrpske termoelektrane spadaju među najveće evropske generatore sumpor-dioksida (SO2), i predstavljaju zdravstveni i ekonomski rizik za ceo stari kontinent, objavio je portal META, informativni kanal Evropskog biroa za životnu sredinu (EEB), a prenosi Euraktiv Srbija.\nEmisije sumpor-dioksida iz EPS-ovih elektrana šire se na velikm prostoru pa tako deluju na ljude i prirodu ne samo u Srbiji.\nMeđutim, ni nekoliko godina nakon što je NERP stupio na snagu, Srbija nije preduzela korake da svoje štetne emisije uskladi sa planom. U 2018. godini deset EPS-ovih termoelektrana emitovalo je 336.000, a u 2019. godini 309.500 tona SO2 - šest puta više od predviđenog godišnjeg limita NERP koji iznosi 54.000 tona.\nKoordinator kampanje za ugalj i rudarstvo u EEB Rikardo Nigro upozorio je da "zagađenje vazduha ne poznaje granice i da su toksična isparenja iz srpskih termoelektrana i evropski problem".\n"Kao ovogodišnji predsedavajući Energetske zajednice i kandidat za članstvo u EU, Srbija mora da obezbedi poštovanje Ugovora (EZ) i da pozove EPS na odvornost", rekao je Nigro.


ic-Belgrad - Kursevi\nUčite nemački u Srbiji\nGoethe-Institut u Beogradu nudi širok izbor kurseva za sve nivoe zajedničkog evropskog okvira. Više informacija o Goetheovim kursevima možete naći ovde\nTestDaF Ispitni centar Beograd\nTestDaF ispitni centar nalazi se na Fakultetu političkih nauka u Beogradu i predstavlja jedini akreditovani centar za polaganje ovog ispita u Srbiji. Na osnovu odobrenja TestDaF instituta iz Bohuma (Nemačka), ovde se organizuje polaganje Test DaF ispita u nekoliko termina u toku godine. Više informacija naći ćete ovde.\nFilološki fakulteti u Srbiji\nGermanistiku možete da studirate na nekoliko univerziteta u Srbiji:\n-Univerzitet u Beogradu: Informacije o sadržaju studija kao i proceduri za prijavljivanje možete da nađete ovde\n-Univerzitet Novi Sad: Informacije o sadržaju studija kao i proceduri za prijavljivanje možete da nađete ovde\n-Univerzitet Kragujevac: Informacije o sadržaju studija kao i proceduri za prijavljivanje možete da nađete ovde\n-Univerzitet Novi Pazar: Informacije o sadržaju studija kao i proceduri za prijavljivanje možete da nađete ovde\nDAAD-Lektori i jezički asistenti u Srbiji\nKontakte DAAD lektora koji su trenutno zaposleni u Srbiji naći ćete ovde\nUčite nemački u Nemačkoj\nLetnji kursevi na visokoškolskim ustanovama u Nemačkoj\nKako bi vam olakšali pretragu, DAAD je sastavio bazu podataka sa svim dostupnim letnjim kursevima, koja se nalazi na sledećem linku: www.daad.de/sommerkurse\nOnline učenje nemačkog\nNa nemačkoj stranici DAAD-a postoji između ostalog rubrika "deutsch lernen" na kojoj možete da nađete smernice za uspešno savladavanje nemačkog jezika. Pored informacija o online kursevima i drugim metodama učenja jezika, ovde ćete takođe naći informacije o ustanovama koje nude kurseve jezika, materijale za učenje kao i listu priznatih jezičkih ispita. www.deutsch-lernen.net\nDUO je online kurs nemačkog jezika na kome možete da vežbate jezik, saznate više o Nemačkoj i steknete saznanja o oblasti vašeg naučnog interesovanja.\nJezički kursevi Deutsche Welle-a\nNa internet stranici Deutsche Welle možete da nađete ponudu kurseva kako za početnike tako i za one sa naprednim nivoom poznavanja jezika. Bilo da ste učenik, student ili nastavnik jezika, ovde ćete sigurno naći odgovarajuću ponudu.


Projekat „Frikom Basket“ nagrađen u Londonu | CityMagazine\nNa ceremoniji godišnje dodele nagrada od strane Evropske asocijacije za promovisanje sponzorstva održanoj 11. februara u Londonu, koja dodeljuje priznanja za najbolje kampanje iz različitih oblasti, kompanija Frikom osvojila je srebrnu medalju za projekat na temu sporta pod nazivom „Frikom Basket“. U okviru ovog projekta Frikom je rekonstruisao 40 košarkaških igrališta širom Srbije uz podršku Košarkaškog saveza i na taj način dao doprinos srpskoj košarci i razvoju sporta u našoj zemlji.\nPored podrške, kroz rekonstrukciju košarkaških terena, Frikom je svim ljubiteljima sporta i sladoleda ponudio i zvanični sladoled košarkaškog Saveza Srbije „Basket“, u ambalaži u obliku košarkaške lopte, ukusa vanile i čokolade. U cilju promocije srpske košarke kompanija Frikom je za sve ljubitelje ovog sporta pripremila album „Uspesi naše košarke“ koji nas podseća na sve uspehe naše reprezentacije od 1961. godine do danas. Za one mlađe Frikom je pripremio mini web i android igricu Basket uz pomoć koje su najbolji rezultati nagrađivani košarkaškom loptom, originalnim dresom košarkaške reprezentacije Srbije, a konačni pobednik finalnog takmičenja putovanjem na Eurobasket.\nKompanija Frikom, u godini u kojoj je obležila svoj jubilej – 40 godina poslovanja, nastavila je da osmišljava i sprovodi društveno odgovorne projekte kako bi svoje dugogodišnje prisustvo na tržištu i uspeh podelila sa zajednicom u kojoj posluje. Podrška sportu, srpskoj košarci i promocija sportskih vrednosti među mladima bila su inspiracija za kompaniju da sprovede projekat „Basket“.\nEvropska asocijacija za promovisanje sponzorstva (ESA – The European Sponsorship Association) dodeljuje priznanja devetu godinu za redom, a pored Frikoma koji je osvojio srebrnu medalju, ove godine nagrađene su kampanje velikih evropskih kompanija, kao što su Tele 2 iz Švedske zlatnom medaljom i Mercedes – Benz iz Nemačke i ING iz Belgije koji dele bronzanu medalju.


Prestižni svetski univerziteti na BBICC takmičenju - Tajmlajn\nPrestižni svetski univerziteti na BBICC takmičenju\nod Info10. aprila 2018.\nBelgrade Business International Case Competition (BBICC), studentsko takmičenje u rešavanju poslovne studije slučaja će se održati šesti put na Fakultetu organizacionih nauka (FON), od 15. do 21. aprila 2018. godine. Naime, ove godine u Srbiji će se takmičiti 20 visoko rangiranih svetskih biznis škola i univerziteta. Svaka od njih dovodi po četiri studenta i njihovog mentora, što znači da će u drugoj polovini aprila Beograd biti mesto okupljanja više od 100 obećavajućih umova u budućem biznis svetu koji dolaze iz Amerike, Kanade, Australije, Tajlanda, Singapura, Hong Konga, Kine, Nemačke, Danske, Libana, susedne Mađarske i Hrvatske, kao i domaćih studenata sa Fakulteta organizacionih nauka Univerziteta u Beogradu.\nFormat šeste edicije BBICC takmičenja dovodi novinu, jer će takmičari rešavati čak tri poslovne studije slučaja: prve dve u kratkom intervalu od po 5 sati, dok će drugu rešavati u dugom intervalu od 24 sata. Nakon isteka vremena za pronalaženje rešenja same studije, takmičari će prezentovati svoje predloge priznatom žiriju iz poslovnog sveta Srbije, koji će kao i svake godine, činiti top menadžment iz raznih industrija i veoma uspešnih domaćih i inostranih kompanija, konsultanti iz tzv. “velike četvorke”, odnosno vodećih konsultantskih kuća, ali i drugi stručnjaci ispred ostalih poslovnih entiteta Srbije.\nTri univerziteta koja se u velikoj konkurenciji pokažu najbolje će biti proglašeni pobednicima ovogodišnjeg takmičenja, u subotu, 21. aprila 2018. godine.\nSudeći po rangiranju Univerziteta u Oklandu, jednog od utemeljivača metodologije studije slučaja, BBICC je rangiran u top 12 najboljih takmičenja menadžment konsalting karaktera na svetu i stoji rame uz rame sa onima iza kojih stoje ustanove poput Nacionalnog Univerziteta u Singapuru, Kopenhagen biznis škole, Univerziteta u Melburnu, itd. Takođe, BBICC je jedino ovakvo takmičenje u celoj jugoistočnoj Evropi.\nIako takmičarski deo zauzima najveći deo agende BBICC takmičenja, učesnici će imati priliku da, kroz razne društvene aktivnosti, upoznaju Beograd i srpsku tradiciju, kulturu i običaje.\nZa više informacija posetiti sajt.\nBBICC, Studenti, Studija slučaja, Takmičenje, Univerzitet\nSjajan završetak takmičenja Belgrade Business International Case Competition 2018\nOtvoreno je svetsko takmičenje u rešavanju poslovne studije slučaja BBICC 2018\nU susret BBICC 2018 – Studenti se takmiče u rešavanju pravih problema iz poslovnog sveta\nFinale petog BBICC takmičenja


EXIT LANSIRA NOVI PROJEKAT INFITIX SA CHARLOTTE DE WITTE SA TVRĐAVE MOGREN U BUDVI | ТВ Арс Медија\nПочетна > Култура > Музика > EXIT LANSIRA NOVI PROJEKAT INFITIX SA CHARLOTTE DE WITTE SA TVRĐAVE MOGREN U BUDVI\nU četvrtak 24. septembra u 20:20 EXIT lansira novi projekat InfinitX koji, u skladu sa modernim globalnim trendovima u promociji destinacija, spaja najveća muzička imena elektronske muzike sa najatraktivnijim lokacijama širom sveta. Prvi InfinitX livestream događaj realizuje se zajedno sa jednom od vodećih imena elektronske scene Charlotte de Witte u okviru njenog New Form serijala i uz podršku Beatporta.\nSve uticajnija Belgijanka bila je zauzeta ove godine uprkos pandemiji, a njen predstojeći EP „Rave On Time“ podseća na radosti boravka u klubu. Ovaj EP biće ekskluzivno dostupan za kupovinu na Beatport-u od početka livestream-a i to pod njenom izdavačkom kućom KNTXT koja je takođe održavala brojne posebne žurke širom Evrope. Charlottin EP je ponovo pokazao suptilnu evoluciju u njenom stilu, povezujući mračni, hipnotički tehno, acid i rejv sa mističnim ambijentom i stilskim osećajem za dizajn zvuka.


Vučić Džonsonu: Poštovanje teritorijalnog integriteta suštinski važno za Srbiju - Blitz RS - Vesti\nVučić Džonsonu: Poštovanje teritorijalnog integriteta suštinski važno za Srbiju\n„Upravo sam završio razgovor sa Borisom Džonsonom, u kome sam istakao da je princip poštovanja normi međunarodnog prava od suštinskog značaja za Srbiju, kao i poštovanje teritorijalnog integriteta suverenih država“, naveo je Vučić u objavi na Instagram profilu „buducnostsrbijeav“.\nVučić je tom prilikom i pozvao Džonsona da dođe u Srbiju jer, kako je naglasio, 42 godine britanski premijer nije posetio našu zemlju, i dobio uveravanja od britanskog premijera da će nas uskoro posetiti.\n„Takođe, razgovarao sam o saradnji u oblasti energetike, ekonomije, ali i svim drugim bilateralnim pitanjima koja se tiču Ujedinjenog Kraljevstva i Srbije. Posebno sam istakao da će Srbija, po svaku cenu, čuvati mir i stabilnost u regionu Zapadnog Balkana“, rekao je Vučić.\nDodao je da je Džonsonu zahvalio na pažnji i uvažavanju koje Velika Britanija pokazuje prema Srbiji.


Godišnji pomen Oliveru Ivanoviću\nPorodica, prijatelji, stranačke kolege ali i brojni političari okupili su se na godišnjem pomenu Oliveru Ivanoviću na mestu gde je pre godinu dana ubijen s leđa sa šest hitaca.\nPomen ubijenom srpskom političaru služi mitrovački paroh, otac Milija Arsović.\nPrisutnima se obratila potpredsednica Građanske inicijative SDP Ksenija Božović rečima zahvalnosti svim predstavnicima Srba sa Kosova i Metohije, posebno medijima koji su sve vreme bili tu i pratili ovu tragediju, ali je iznela i svoje razočarenje.\n"Nama su obećali svi predstavnici međunarodne zajednice da će danas biti ovde, obećali su nam ambasadori, nažalost, sinoć su nam javili da ne mogu da prisustvuju. Mi smo želeli da danas budu sa nama, da pošaljemo jasnu poruku da su kosovske innstitucije pale na ispitu od prvog dana neprofesionalnim uviđajem i da godinu dana posle toga nemamo nijedan dokaz", rekla je Ksenija Božović.\nBožovićeva je navela da se ubice Olivera moraju pronaći da bi ljudi nastavili da se osećaju bezbedno i da žive na ovom prostoru.\nSa mesta na kome je ubijen Oliver Ivanović uputila je jasno pitanje, "Da li je pravda da tri i po godine provede nevin u zatvoru, da li je demokratija da sa šest metaka u leđa bude ubijen, samo zato što je drugačije mislio?"\nPomenu prisustvuje i ministar trgovine u vladi Republike Srbije Rasim Ljajić, ali i političari sa Kosova, među kojima su Slobodan Petrović, Aleksandar Jablanović, Dragan Jablanović, Momčilo Trajković, i drugi predstavnici stranaka i inicijativa.\nNa pomenu nema predstavnika gradske vlasti, niti predstavnika Srpske liste.


SRS PANČEVO: Sraman odnos gradske vlasti Pančeva, koji se graniči sa zločinom, prema deci i omladini | 013 info\nSRS PANČEVO: Sraman odnos gradske vlasti Pančeva, koji se graniči sa zločinom, prema deci i omladini\n013info\tČet, 08/10/2020 - 11:52\nGradska vlast u svom bezobzirnom nastupu, pokazuje zavidan maćehinski odnos ka najmlađim uzrasnim kategorijama u našem gradu. Naime, Skupština Saveza za školski sport grada Pančeva, krajem prošlog meseca donela je odluku o prekidu svih aktivnosti ,školskih sportskih takmičenja, jer čelnici naše gradske vlasti nisu odobrili potrebna sredstva u tekućoj godini iz budžeta grada, da se uspešno kao i svih ranijih godina predviđene programske aktivnosti realizuju u celosti, saopšteno je iz Gradskog odbora Srpske radikalne stranke u Pančevu.\n- Deca i omladina našeg grada, koji predstavljaju stub našeg društva i budućeg razvoja postali su žrtve bahate i osione vladavine naprednjačke vlasti, upravo te lokalne samouprave koja i sama ima obavezu,da kroz program školskih dečijih takmičenja u zajednici sa školom u svakom polugodištu jednom organizuju „Nedelju školskog sporta”. Predizborni slogan ,,Za našu decu”, koji je uzgred krasio izbornu listu naprednjačke koalicije i u našem gradu, nije afirmisao ni najmanje svoju željenu poruku, već se okliznuo odmah na prvoj stepenici. Štaviše,lokalna vlast u Pančevu svojim odnosom pokazuje, da su upravo naša deca i omladina za njih trošak, a ne najveći kapital i investicija društva i zajednice. Ko,je to zalupio vrata dečijoj igri,želji, i veselom osmehu,drugim rečima,da na jedan kvalitetan i svestran način spreči decu,da zadovolje svoje potrebe u oblasti sporta kao dela društvenog života, kaže se u saopštenju.\nRadikali objašnjavaju i da školski sport u našem gradu ima dugu tradiciju i veliki odziv, 20 osnovnih i 8 srednjih škola uzima učešće svake godine u sportskim aktivnostima, a uz to su obuhvaćene i predškolske ustanove.\n- Nema sumnje da broj od 5000 učenika koji uzimaju učešće svake godine ima karakter masovnosti i svestranosti, jer se i po broju učesnika nalazimo na četvrtom mestu u Srbiji (posle Beograda,Novog Sada i Pirota). Valjanog objašnjenja i razloga poteza lokalne vrhuške još uvek nema, pa se sumnje dodatno podgrevaju, šta je motivisalo čelnike vlasti u našem gradu na ovakav indolentan odnos, ka našim najmlađim sugrađanima, dodaju radikali u svom saopštenju.\nGradski odbor Srpske radikalne stranke grada Pančeva oštro osuđuje ovakav nastup, jer smatraju da briga o deci i omladini mora biti od prvorazrednog značaja za svaku vlast.\n- Radikali grada Pančeva će,uvek ukazivati,poklanjati pažnju i voditi brigu, prema našim najmlađim sugrađanima,jer oni zaista jesu trajna vrednost našeg društva i zajednice u kojoj živimo, poručuju oni.\nPančevo sport politika


DSS: Vlast sprovodi kampanju u atmosferi brojnih napada : Nadlanu.com\nObjavljeno 14. okt 2013. / 14:40:52\n"Srbi se protive tim izborima, jer se njima ne obezbeđuje bolja budućnost već se direktno ubijaju državnost Srbije i njene institucije u porkrajini", rekao je portparol DSS Petar Petković. On je podsetio da DSS zbog toga, kroz tribine preko Odbora za odbranu Kosova i Metohije želi da ukaže građanima na pogubnost izlaska na izbore i da izlazak znači ili prihvatanje Srbije ili priznanje lažne države Kosovo.\nPortparol je izrazio zabrinutost što je medijski prostor potpuno zatvoren za antiizbornu kampanju te stranke. Petković je ukazao da je najgori zakon o finansiranju Srba na Kosovu koji priprema Vlada Srbije, jer se njime Srbi stavljaju u položaj dijaspore i prepuštaju "na milošt i nemilost Hašimu Tačiju".\nPetković je ukazao i da je taj dokument rađen po ugledu na onaj koji je rađen za srpsku dijasporu. DSS će, prema njegovim rečima, pojačati kampanju protiv izlaska Srba na lažne izbore, koje ne može da raspiše "Briselski sporazum" a ni predsednica lažne države Kosovo.\nVlada Srbije, ukazao je portparol DSS, vodi kampanju pod pritiskom Brisela kako bi nastavila proces evropskih integracija i "dobila mrvice od EU". Ukazao je da Beograd pristaje na sve, ali da se sada vidi da je pored Kosova na red došla i Vojvodina.\nU eksploziji, koja se dogodila jutros oko četri sata u cetru severnog dela Kosovske Mitrovice nije bilo povređenih, ali je pričinjena veća materijalna šteta. Eksplozivna naprava je stavljena na prozor porodice Marić.\nUpitan o stavu DS S prema sutrašnjoj sednici Skupštine Beograda, Petković je rekao da će odbornici DS S podržati predloge o produžavanju prinadležnosti za socijalnu i dečiju zaštitu i pomoć penzionerima.


Zvaničnici Evropske komisije zabrinuti zbog političke situacije u BiH - Klix.ba\nZvaničnici Evropske komisije zabrinuti zbog političke situacije u BiH\n18.9.2007. u 18:30\nPolitička situacija u BiH postaje sve više zabrinjavajuća. Mora biti jasno da Sporazum o stabilizaciji i pridruživanju neće biti parafiran prije nego se ostvari sporazum o reformi policije u skladu s tri EU principa, izjavio je danas šef Delegacije Evropske komisije u BiH Dimitris Kourkoulas.\nPozdravljajući potpisivanje ovih sporazuma, Kourkoulas je naglasio kako to ne treba interpretirati kao nagradu za politički napredak.\n"Ukoliko se sada ne postigne napredak u reformi policije, BiH rizikuje da u procesu evropskih integracija zaostaje za svojim susjedima", istaknuo je.\nSmatra kako potpisivanje sporazuma o viznim olakšicama i readmisiji predstavlja važan korak u saradnji između EU i BiH, te konkretan primjer zalaganja EU za građane naše zemlje.\nNakon ceremonije potpisivanja sporazuma, visoki zvaničnici Evropske komisije su se sastali u Briselu s ministrom sigurnosti BiH Tarikom Sadovićem i izrazili zabrinutost zbog političke situacije u našoj zemlji, saopćeno je iz Delegacije Evropske komisije u BiH.


Na vojnom zemljištu gradnja 12.000 stanova - BGnekretnine blog\nNekretnine bez posrednika! U poslednjih 7 dana dodato je 184 novih oglasa! Ukupno 9876 nekretnina!\nNa vojnom zemljištu gradnja 12.000 stanova\nizgradnja stanova, masovna stambena gradnja, masovna stanogradnja\nMinistar Oliver Dulić kaže da su u budžetu za 2010, predviđene dve milijarde dinara za izgradnju između 10.000 i 12.000 stanova.Pravi projekat masovne stanogradnje biće moguć jedino ukoliko se u potencijal stavi i zemljište koje je državno vlasništvo i koristi ga Vojska Srbije, kazao je ministar zaštite životne sredine i prostornog planiranja Oliver Dulić.\nDulić je kazao da će ”ovih dana biti promovisan projekat masovne gradnje, definisan kroz niz uredbi koje bi trebalo da olakšaju i ubrzaju procedure kako bi projekat bio realizovan već početkom sledeće godine, a prvi efekti bi bili podizanje građevinske industriije i useljavanje građana u novoizgradnje stanove u 2010. i 2011. godini“.\n-Ukoliko izgradimo 10.000 ili 12.000 stanova, odnosno ako te dve milijarde dinara iskoristimo u potenciranje gradnje, u sledećoj godini možemo da upumpamo u građevinsku industriju između 350 i 370 miliona evra, što će biti od istorijskog značaja“, ocenio je ministar.\nPrema Duliću, namera je da se tim parama finansiraju odnosno subvencionišu svi troškovi projektnog finansiranja, koje bi banke odobravale građevinskim preduzećima.\nDulić je naglasio da je ključna stvar da opštine, koje žele da učestvuju u projektu, pre svega moraju da imaju tražnju za stanovima i daju popust na naknadu za uređenje građevinskog zemljišta od 50 posto.\nGrađevinske firme, dodao je ministar, koje žele da učestvuju u projektu, moraju da prodaju stanove prema definisanim cenama koje predlaže Ministarstvo i koje su realan trošak građe, plus minimalan profit koji će te građevinske firme imati.\n-Banke moraju da daju korektne uslove finansiranja i, ono što je jako važno, država će pokušati u dobroj koordinaciji između ta tri važna faktora, da dovede do toga da projekat bude uspešan“, naglasio je ministar.\nDulić je dodao da veliki problem leži u nedostatku odgovarajućeg građevinskog zemljišta, nepostojanju adekvatnih planskih dokumenata i u procedurama za izdavanje građevinskih dozvola, pa je to bio razlog za otvaranje debate u javnosti o tome šta da se radi sa vojnom imovinom, kao ogromnim potencijalom.\nMinistar je podsetio da je od 2005, kada je prezentovan master plan i kada su definisane neperspektivne kasarne koje treba da budu pretvorene u različite urbane zone, malo toga realizovano zbog dugih procedura, veoma kompleksnog mehanizma otuđenja tog zemljišta i nemogućnosti da opštine i domaći investitori ”uđu“ u efikasne odnose sa VS.\n-Samo u Beogradu, Novom Sadu, Nišu i Kragujevcu, ukoliko bi stavili u jedan graditeljski potencijal građevinsko zemljište koje danas pripada VS, a predstavlja kasarne koje se nalaze na fantastičkim lokacijama u ovim gradovima, mi bismo potpuno okrenuli ne samo sliku u građevinskoj operativi i industriji, nego i potpuno okrenuli i izgled naših gradova“, rekao je Dulić.\nDulić je izneo da je razgovarao sa ministrom odbrane Draganom Šutanovcem, ali i sa svim drugim važnim segmentima državnog aparata o tom problemu koji bi uskoro trebalo da dobije konačno rešenje.\nMinistar je naglasio da će građevinski sektor graditi stanove i van tog projekta, tako da se očekuje da građevina bude jedna od najdinamičnijih grana domaće ekonomije u 2010.\nDulić je podsetio da je u 2007. i 2008. u Srbiji je sagrađeno između 16.000 i 17.000 stambenih jedinica, a u 2009. samo 3.000.\n-Građevinska industrija je suštinski najviše pala i najviše povukla celokupnu industrijsku i ekonomsku sferu našoj zemlji. Mi smo to prepoznali kao problem i meni je drago što su i moje kolege iz Vlade poklonile poverenje ovom ministarstvu da dobije značajna sredstva kako bi krenulo da polako podiže građevinski sektor“, zaključio je ministar Dulić.


U prvom poluvremenu meča koji je mogao da ugasi šanse Podgoričana za osvajanje prvog mesta, nije bilo nikakve neizvesnosti jer je Budućnost sa lakoćom stigla do ubedljive prednosti. Već na kraju prve četvrtine bilo je 27:18, a do isteka prvih dvadeset minuta, prednost je samo rasla, pa je pauza u „Morači” dočekana sa 49:30.\nKK Budućnost, KK Mornar Bar\nMalo ko bi pomislio da će drugo poluvreme doneti rezultatsku neizvesnost, ali to se desilo. Mornar koji je bio oslabljen neigranjem Uroša Lukovića zbog problema sa povredom, zaigrao je mnogo bolje, pa je u trećoj deonici napravio velike probleme domaćinu.\nRazlika koja je u tom periodu igre išla i do +22, na kraju je spala na samo sedam poena, a na početku četvrte četvrtine, stigli su Barani i do minus tri. Ipak, Budućnost je novom serijom uspela da se odbrani od velikog naleta gostiju i stigne do bitne pobede.\nDžastin Kobs je utakmicu završio sa 20 poena i deset asistencija, Hasan Martin je dodao 21, a Kilpatrik 16 poena. Za ekipu Mornara najbolji meč odigrao je Derik Nidam koji je upisao 16 poena, koliko i Voler koji je za tri poena šutirao pet od pet.\nPosle 20. kola, Budućnost se nalazi iza prvoplasiranog Partizana sa jednom pobedom manje, a do kraja ligaškog dela ostalo je još dve utakmice.\nSa druge strane, Mornaru sledi borba za četvrto mesto. Nakon pobede Crvene zvezde protiv Cedevite Olimpije, ekipe iz Ljubljane i Bara ostale su na deobi četrvtog mesta sa 12 pobeda i osam poraza, koliko ima i Primorska, dok su crveno-beli sa pobedom više sigurni učesnici plej-ofa.\nBudućnost - Mornar\t93:88


Ford povlači 442.000, Honda još 340.000 vozila zbog vazdušnih jastuka – Bankar.me\nMay 28, 2015 AUTOMOBILIZAM, SVE VIJESTI Leave a comment\nAmerički proizvođač vozila Ford povući će sa tržišta 442.000 vozila zbog dva različita kvara, koja su izazvala četiri lakša udesa, bez povrijeđenih osoba, saopšteno je iz te kompanije.\nOko 423.000 vozila proizvedenih 2011. i 2013, i to modela „ford taurus“, „fleks“, „linkoln“ i „merkuri“, biće povučeno zbog lažnog električnog kontakta na volanu, što može izazvati probleme u upravljanju vozilom, objašnjava ovaj proizvođač, a prenosi AFP.\nKako se navodi, vlasnici tih automobila moći će kod svojih prodavaca da dobiju reprogramiranje softvera ili zamjenu sistema upravljanja.\nDruga grupa vozila, oko 19.500 modela „ford mustang“ iz 2015, biće servisirana zbog problema s pregrijavanjem motora, koji može oštetiti rezervoar goriva i izazvati curenje, i narušiti sistem ručnog kočenja.\nFordova vozila koja se povlače sa tržišta nalaze se na putevima SAD-a, Kanade i Meksika, prenose agencije.\nJapanski proizvođač vozila, „Honda motor“, povući će još 340.000 vozila sa japanskog tržišta, kako bi zamijenio defektne vazdušne jastuke proizvođača „Takata“, saopšteno je iz te kompanije.\nTreći najveći proizvođač vozila u Japanu je nedavno najavio povlačenje 4,8 miliona vozila opremljenih „Takatinim“ jastucima, prenosi Rojters.\nTako je ukupan broj vozila koja su morala biti skonjena sa tržišta zbog rizika od neispravnih jastuka istog proizvođača dostigao 36 miliona, počev od 2008.\nProblematični „Takatini“ vazdušni jastuci, koji mogu da eksplodiraju i izbace u unutrašnjost vozila komade metala, izazvali su smrt šestoro ljudi i to baš u automobilima „Honde“, koja je iz tog razloga dosad sa tržišta povukla više od 10 miliona vozila, prenose agencije.\nPOJMOVIAutomobili BMW povlaci vozila Cijene kafe ford povlaci vozila honda povlaci vozila kafa Toyota povlači vozila Volkswagen povlači vozila\nPrevious Vučić popustio, pridružiće se američkom gasovodu\nSljedeći Zajedničko preduzeće Dojče berze i kineskih berzi


Nakon 40 godina: Neće više biti saobraćajnih gužvi na Stupskoj petlji - AKOS\nHome > Ekonomija > Nakon 40 godina: Neće više biti saobraćajnih gužvi na Stupskoj petlji\nDirektor Direkcije za puteve Kantona Sarajevo Adem Zolj te direktori konzorcija firmi Euroasfalt i ŽGP-a Hamed Ramić i Haris Kuskunović obišli su danas rekonstruiranu Stupsku petlju u Sarajevu i izgrađene pothodnike te najavili svečano otvorenje u četvrtak.\n“Nakon četrdeset godina Stupska petlja se kompletira i saobraćajnih gužvi više neće biti”, istakao je Zolj.\nNaglasio je da je očekivao da će Javno preduzeće Ceste Federacije BiH završiti svoj dio sarajevske obilaznice, te da će u narednim dana biti otvoren i LOT dva, dodajući da je Kanton Sarajevo ipak brže odradio svoj dio posla.\n“Insistiramo na potpunoj realizaciji sarajevske obilaznice i mi smo ovim radovima na Stupskoj petlji riješili problem saobraćajnih gužvi, ali nismo riješili problem gužvi u Rajlovcu- taj problem riješit će sarajevska obilaznica nakon što bude kompletirana”,kazao je.\nIstakao je da je Stupska petlja najsloženiji projekt u BiH, jer tom dionicom svaki dan prođe oko 60.000 vozila i hiljade građana, dodajući da se tu nalazi i tramvajska pruga i mnoge instalacije te sve slabosti državnih institucija kao što su nelegalni objekti i neuknjižena zemljišta.\n“Saobraćaj se odvija normalno u četiri trake na petlji, dok se na glavnoj longitudinalni odvija u šest traka. Ali najdraže mi je što smo napravili pothodnik”, istakao je Zolj.\nDodao je da pothodnik prije nije bio planiran, ali da se morao izgraditi da bi se riješio problem kretanja pješaka.\n“Uvijek je ovdje bilo saobraćajnih nesreća i najviše su stradali pješaci. Ovim pothodnikom riješit ćemo taj problem i nadamo se da će se građani navići na njega. Ovo je prvi pothodnik s pokretnim stepenicama u BiH”, dodao je.\nZolj je naglasio da će u pothodniku biti izgrađen i terminal za naplatu karata Grasa te da će ga osiguravati deset kamera koje je postavilo Ministarstvo unutrašnjih poslova KS-a.\n“Nemojte uništavati imovinu na Stupskoj petlji, jer je to naš put u Evropu”, poručio je.\nNajavio je da će pothodnik svečano biti otvoren u četvrtak, dok će ostali radovi biti završeni do kraja građevinske sezone, odnosno do novembra.\nIzgradnja Stupske petlje kasni zbog imovinsko-pravnih sporova\nTagovano: Sarajevo (384) stup (11)\nOtvorena dionica Vakovo – Tarčin: Autoput koji pripada svim građanima BiH\nUz pomoć Turske linije do velikog uspjeha kompanije ElčyTex Žepče


Oglasio se i Čović, jedva čeka debi u najjačem evropskom takmičenju! - Sportske.net\nZvezda je danas produžila saradnju sa svojim plejmejkerom.\nNovi potpis u Zvezdi, već treći u nizu!Lazić o novom ugovoru, šta očekuje u narednih godinu dana?Blistaju na Malom Kalemegdanu, pao još jedan potpis!Fotografija koja je oduševila ''delije'', da li se ovaj tandem zajedno vraća u Zvezdu?Evroligaši u borbi za Pefijev potpis, on želi kući!\n"Iza nas je veoma teška sezona, ali uspešna i svima nam je drago zbog toga, jer smo ispunili ciljeve, skoro sve koje smo zacrtali. Ono što će biti poseban izazov je Evroliga, koju ću prvi put igrati, najjače takmičenje u Evropi i jasno je da će biti teže nego što je bilo ove sezone. Ipak, nadam se da ćemo ostvariti maker deo uspeha iz ove upravo završene sezone u kojoj smo osvojili tri trofeja", rekao je Čović za klupski sajt.\nČović je danas produžio ugovor na dve godine i ostaće u Zvezdi do 2021.\n"Nove dve ekipe u Evroligi, veći broj utakmica, ABA liga sigurno jača nego ove godine, sve će to iziskivati velike napore i mnogo izazova. Ali, zaista verujem da možemo da ponovimo uspeh iz prošle sezone i napravimo nešto dodatno. Moramo dobro da se spremimo, imamo dovoljno vremena. Drago mi je zbog novog ugovora, zadovoljan sam prošlom sezonom i radujem se početku priprema za novu", naveo je Čović.


WHO: Opći pad mentalnog zdravlja kao dugoročna posljedica pandemije koronavirusa - Radio Brčko distrikta BiH\nBrčko 29\t℃\nPočetna/Magazin/WHO: Opći pad mentalnog zdravlja kao dugoročna posljedica pandemije koronavirusa\nRadio Brčkoprije 1 dan\n0 51 1 minut čitanja\nPandemija koronavirusa vjerojatno će dugoročno uticati na mentalno zdravlje širom svijeta, upozoravaju evropski uredi Svjetske zdravstvene organizacije (WHO) u novom izvještaju objavljenom jutros.\nPsihički ožiljci koje je ostavila pandemija potiču i od infekcija i straha od infekcije, ali i psiholoških posljedica zaključavanja i samoizolacije za koje su se mnogi odlučili pokušavajući zaustaviti širenje bolesti, navodi WHO.\nUz to i brige zbog nezaposlenosti, finansija i socijalne izolacije mogle bi dovesti do pada općeg mentalnog zdravlja, upozorava se u izvještaju.\n“Ljudi u evropskoj regiji doslovno se lome pod pritiscima Covid-19 i njegovih posljedica”, rekao je regionalni direktor WHO-a Hans Kluge, naglasivši da će posljedice bolesti u velikoj mjeri uticati na mentalno zdravlje i osjećaj dobrobiti ljudi.\nIstovremeno, rekao je Kluge, pandemija daje zemljama priliku da razmisle o načinu pružanja zaštite mentalnog zdravlja i da naprave potrebne reforme, prenosi dpa.\nKoronavirus Svjetska zdravstvena organizacija\nPoplavama u Kini pogođeno preko 1,24 miliona ljudi\nRusija: Detektovan i gama soj virusa korona


Međak: Srbija nema jasan pravac u spoljnoj politici | Autonomija\n"Za četiri godine, Srbija je u pregovorima za pristupanje Evropskoj uniji sa ocene 2,82 došla na 3,00, što nije za pohvalu"\nSpoljna politika Srbije nema jasan pravac i pitanje je da li će moći da ga pronađe, ocenio je potpredsednik Evropskog pokreta u Srbiji Vladimir Međak.\n„Za četiri godine, Srbija je u pregovorima za pristupanje Evropskoj uniji sa ocene 2,82 došla na 3,00, što nije za pohvalu„, istakao je Međak na onlajn debati „Brze pruge Srbije: gde smo po političkim kriterijuma za pristupanje EU“, koju je organizovala CRTA.\nOn je kao primer naveo benigno poglavlje 28, gde za četiri godine mandata Vlade nije urađeno ništa, da su poglavlja 23 i 24 otvorena sa zakašnjenjem od četiri godine, tako da Srbija ne može da se pohvali napretkom u pristupnim pregovorima, a pogotovo ne da je po tom pitanju lider u regionu.\nMeđak je ukazao da mediji u Srbiji pogrešno prenose ono što se poručuje iz EU, a da će ocena o napretku u predstojećem godišnjem izveštaju Evropske komisije zavisiti od političke odluke, ali verovatno i od dijaloga sa Kosovom u Briselu.\nGovoreći o izveštaju EK za 2020. godini, direktorka CRTA Vukosava Crnjanski je naglasila da će za tu nevladinu organizaciju najvažnije biti šta će pisati o temama rada parlamenta i o izborima.\nOna je napomenula da je CRTA jasno definisala 45 preporuka, kad su u pitanju usvajanje zakona po hitnom postupku i skupštinske procedure, jer to sve stoji na papiru, ali se ne primenjuje u praksi.\nOna je dodala da nije sigurna da će u izveštaju EK naći ocena izbora održanih u junu, jer se još čeka izveštaj posmatračke misije.\n„Videćemo kako će parlament reagovati na izveštaj EK. CRTA će ovih dana izaći sa setom preporuka za izbore. Mi nastavljamo vanparlamentarnu borbu, i pozvaćemo i parlament, i Republičku izbornu komisiju, i Regulatorno telo za elektronske medije na nove razgovore, da vidimo šta je to što nam se dešavalo u junu, da nam se više ne ponovi„, objasnila je Crnjanski.\nČlan Savetodavne grupe Balkan u Evropi Vedran Džihić je ocenio da je potrebna neka vrsta promene u političkom govoru i shvatanju ključnih vrednosti društva, promena svega što je izvitopereno, slobodni mediji i nevladine organizacije da izgovore istinu.\nTema debate je bila i to kako kovid pandemija utiče na političku situaciju, a Džihić je konstatovao da će, ako virus u jednom trenutku uspe da se kanališe, to biti jedna vrsta katarze i za EU i region.\nPrema mišljenju Crnjanski, u sadašnjoj situaciji sigurno je da će biti mnogo teže da se definiše šta demokratija znači za društvo, u momentu kad čovek shvata da neće moći da prehrani porodicu, i zato ne sme da se dozvoli da se vrati pritisak na institucije i medije, kao što je bilo tokom vanrednog stanja.\nMeđak je naglasio da je pandemija pokazala da politika države ide „od danas do sutra“, tako se menjala, „kovid je ogolio situaciju“.


Direktor Australijan opena, Kreg Tajli, stao je u odbranu najboljeg tenisera svijeta. Tajli je u izjavi za "Kanal 9" rekao kako mu Novak nije poslao zahtjeve, već samo poruku sa sugestijama.\nNajbolji srpski teniser i prvi reket svijeta Novak Đoković doputovao je u četvrtak u Adelejd gdje će naredne dvije nedelje provesti u karantinu, zbog strogih pravila australijskih vlasti koje su jedva dozvolile održavanje grend slema.\nUPISAO PRVU POBJEDU Troicki USPJEŠNO startovao u kvalifikacijama\nViktor Troicki je bio uspješan na startu kvalifikacija za Australijen open koje se igra u Dubaiju. On je sa 2:1 pobijedio Jurija Rodionova po setovima je bilo 2:6, 6:2, 6:1.\nNovak Đoković nije zadovoljan odlukom čelnika Australije opena kojom su tri vodeća tenisera u obje konkurencije stavili u povlašten položaj tokom trajanja prvog Grend slema.\nPAKLENI PLAN Nadal zna kako da postane najbolji u istoriji\nPošto je osvojio 13. Rolan Garos u karijeri Rafael Nadal je poručio kako nema planove za naredni period a sve je izvjesnije da neće ni igrati tenis.\nUTJEHA ZA TIMA Đoković: Uvjeren sam da ćeš osvojiti nekoliko Grend slemova\nNovak Đoković je osvojio rekordnu osmu titulu na Australijen openu, a 17. Grend slem u karijeri. Srpski teniser se ovim trijumfom vratio na prvo mjesto ATP liste i pokazao koliko je mentalno jak.\nĐoković za istoriju! Srpski teniser je velikim preokretom došao do osme titule na Otvorenom prvenstvu Australije, a ukupno 17. Grend slema u karijeri nakon što je sa 3:2 savladao Dominika Tima i vratio se na prvo mjesto ATP liste. Po setovima je bilo 6:4, 4:6, 2:6, 6:3 i 6:4.\nTIM U FINALU Austrijanac izborio duel sa Đokovićem\nSTOP ZA NADALA Obezbjeđenje zaustavilo Španca (VIDEO)\nObezbjeđenje na Australijen open revnosno izvršava svoje obaveze. Tako je pripadnik obezbjeđenja zaustavio prvoplasiranog tenisera Rafaela Nadala.\nNOVA DRAMA Vavrinka nakon pet setova bolji od Medvedeva\nNova drama na Australijen openu. Stanislas Vavrinka je nakon pet setova eliminisao Danila Medvedeva sa 3:2.\nNovak Đoković se plasirao u 45. četvrtfinale na Grend slemovima. Srpski teniser je savladao Argentinca Dijega Švarcmana sa 3:0, po setovima je bilo 6:3, 6:4, 6:4, pa će se 11. put u Melburnu boriti u četvrtfinalu.\nPOTPUNA LUDNICA Snimak ATP pokazao koliko je Đoković popularan (VIDEO)\nNovak Đoković se plasirao u osminufinala Otvorenog prvenstva Australije u tenisu, a novinare su se više interesovali o njegovim životnim navikama, nego o narednom rivalu Dijegu Švarcmanu.\nITALIJAN OPET NASMIJAO NOVAKA "Nije loše, ali reci to posljednjeg dana" (VIDEO)\nPoznat je raspored nastupa tenisera iz Srbije u srijedu. Novak Đoković je treći na redu u Rod Lejver areni pa se očekuje da će na teren u četiri sata iza ponoći.


Pružaoci zdravstvene pomoći i radnici u zdravstvu često su veoma tihi i nečujni (Al Jazeera)\n“Bio sam iznenađen. Dobio sam nekoliko upozorenja, a onda sljedeće što se dogodilo: deset dana kasnije otpušten sam”, kaže Lin, koji je 17 godina radio u Medicinskom centru “Joseph”, bolnici u Bellinghamu (država Washington).\n“Pružaoci zdravstvene pomoći i radnici u zdravstvu često su veoma tihi i nečujni”, rekao je.\n“Mi, kao ljudi koji pružamo zdravstvenu zaštitu, dajemo zakletvu da nećemo nikoga povrijediti, a to znači i prokazati svaku nemarnost koja može ugroziti zdravlje pacijenata. Ako mi progovorimo, možemo biti ukoreni i otpušteni”, dodao je Lin.\nTeamHealth, koji ima ugovor da osigurava radnike za bolnicu, u zvaničnom obavještenju navodi da Lin nije otpušten od TeamHealtha i da je grupa “posvećena u angažiranju zajedno s Linom kako bi napravio pozitivan korak naprijed”.


Protest protiv poziva na linč Vanje Ćalović, jun 2014\nPravna nemoć države da stane na put medijskoj stigmatizaciji pojedinaca, vidljiva na primjeru brutalne kampanje tabloida Informer protiv civilne aktivistkinje Vanje Ćalović, pokrenula je razne inicijative, uključujući i zahtjev da se kleveta ponovo kriminalizuje, ali se djelotvorno rješenje protiv javnog linča i dalje ne nazire.\nBrutalna medijska kampanja tabloida Informer protiv direktorice MANS-a Vanje Ćalović, koja je poznata kao oštra kritičarka crnogorskih vlasti, naišla je na glasnu osudu stranih ambasada, pojedinaca, poslanika, novinarskih udruženja i organizacija koje se bave zaštitom ljudskih prava, kao i na jednoglasan zahtjev da se ta visednevna kampanja obustavi.\nReagujući na te zahtjeve državno tužilaštvo je poseglo za raspoloživim mjerama - pozivajući se na Zakon o medijima, zatražilo je od suda zabranu distribucije vec objavljenih tekstova. Taj zahtjev koji podrazumijeva zabranu spornih sadržaja koji su već ugledali svjetlo dana u ovoj dnevnoj novini, ogolio je pravnu nemoć države da stane na put kampanji Informera koji je nastavio sa stigmatizacijom Ćalovićeve, iako mu je identična mjera bila izrečena i ljetos zbog tekstova sa istom spornom temom.\nNemoć institucija da zaštite pojedinca od medijskog linča i progona bila je povod za više inicijativa. Nakon krivične prijave koju su protiv tabloida Infoemer i glavnog i odgovornog urednika tih novina, Novaka Uskokovića podnijele poslanice dvije opozicione stranke, Vrhovnom državnom tužilaštvu dostavljena je i inicijativa 17 predstavnika civilnog sektora koji traže zabranu svih budućih izdanja koja krše osnovna ljudska prav i slobode. Potpisnica inicijative Ana Novaković iz Centra za razvoj nevladinih organizacija prizanje da sene radi o idealnom rješenju.\n„Naša inicijativa odnosi se na to da se ova odluka suda ne odnosi samo na zabranu distribucije ovog, vec objavljenog, konkretnog sadržaja Informera, već i na sve buduće slične programske sadržaje. Dakle, direktno i po automatizmu. Naša inicijativa je nažalost ograničena pravnim istemom i Zakonom o medijima koji bi pod hitno trebalo da se mijenja i da se propišu mnogo drastičnije kazne za kršenje Ustavom zagarantovanih prava. Samo tako možemo obezbijediti bolju zaštitu. Do tada ova inicijativa predstavlja jedno prelazno rješenje“.\nPokušaj vraćanja klevete u krivični zakon\nUporedo, ovaj slučaj bio je povod da poslanice dvije opozicione i jedne vladajuće stranke Parlamentu dostave predlog da se davno dekriminalizovana uvreda i kleveta ponovo vrate u krivični zakonik. Draginja Vuksanović iz vladajuće socijaldemokratske stranke:\n„Mi vjerujemo da i pored toga što postoji građanska tužba, da će se s obzirom na kazne koje predviđa buduće krivično djelo klevete i uvrede, više voditi računa o tome šta će se pisati i govoriti“.\nNaša sagovornica Ana Novaković, međutim, kaže da ne bi bilo dobro da ovaj slučaj bude iskorišten za vraćanje nekih anahronih rješenja.\n„Kriminalizacija klevete bi nas po mom dubokom uvjerenju vratila u neka vremena koja su bila jako loša po slobodu mišljenja i izražavanj i iskreno vjerujem da to nije u skladu sa onim što su osnovna ljudska i ustavom zagarantovana prava.“\nOdgovarajući na pitanje kao efikasno zaštititi pojedinca od medijske stigmatizacije Dragoljub Vuković kaže da dio odgiovora leži u prevenciji. On smatra da bi ozbiljno, demokratsko društvo moralo da ima institucionalizovane mehanizme preveniranja problematičnih medija i medijskih sadržaja, kao što je to recimo bio slučaj u staroj Jugoslaviji.\n„Kad su se počeli pojavljivati mediji koji su po svom sadržaju bili ono što mi danas nazivamo tabloidima, ond aje država dozvoljavala njihovo pojavljivanje ali su bili oporezovani po mnogo strožijem sistemu kao – šund i kič. Tako je društvo destimulisalo one koji su htjeli da ulažu novac i zarađuju na taj način“.\nVuković kaže da je vrlo složeno pitanje kako izaći iz postojećeg problema jer je nemoguće predvidjeti šta će koji medij objaviti, ukoliko u medijima ne postoji cenzor, što bi, kaže Vuković, naravno bilo katastrofalno.\n„Onda preostaje samo da se društvo od toga brani kroz ozbiljne strukovne organizacije, profesionalne organizacije, novinarske, izdavačke i da se onaj ko zloupotrebljava moć kao vlasnik medija stavi na stub srama i da se izloži poruzi društva“.\nNapad na Vanju Ćalović je napad na sve slobodne građane\nĆalović: Iza hajke na mene stoji Vladimir Popović\nFile: Pisanje Informera izaziva zabrinutost, MANS ne zloupotrebljava grantove


Penzije veće za 10% - Istinomjer\nPenzije veće za 10%\nPartije: NDP | Oblasti: Socijalna politika\nPovećaćemo penzije za 10% u 2019. godini i vratiti dostojanstvo onima koji su nas svojim radom zadužili\nU drugoj godini dana rada Vlade RS vršene su značajne aktivnosti na ispunjenju ovog obećanja.\nPovećanje penzija bila je nezaobilazna tema na predizbornim skupovima prije Općih izbora 2018. godine. Nakon što je u decembru 2018. godine formirana Vlada Republike Srpske, penzije su prvi put povećane u januaru 2019. godine.\nFond PIO RS, 08.02.2019\nNovog povećanja penzija nije bilo sve do jula 2019. godine, kada je na 27. sjednici Vlade Republike Srpske (04.07.2019.), Vlada Republike Srpske donijela Odluku o određivanju iznosa najniže penizije. Ovom odlukom iznosi penzija od jula 2019. godine su sljedeći:\nVlada Republike Srpske je izvršila vanredno usklađivanje opšteg boda i penzija, tako što su opšti bod i penzije povećani za 2 % počev od 01. jula 2019. godine. Prosječna penzija na teret Republike od koje se određuju iznosi najniže penzije, iznosi 379,72 KM. Za realizaciju ove odluke, potrebna su dodatna sredstva u iznosu od oko 400.000 KM mjesečno, odnosno oko 2.400.000 KM do kraja 2019. godine.\nPrema podacima iz Fonda PIO RS, isplata uvećanih penzija počela je 9. augusta 2019. godine.\nPenzije za januar 2020. godine uvećane su za 3,11 posto.\nPrema podacima PIO RS-a za novembar 2020. godine iznos najniže penzije za staž od 40 i više godina je 403,71 KM i čini 41,88% prosječne plate u Republici Srpskoj.\nZa puni staž osiguranja od 40 godina prosječna penzija za novembar iznosi 577,54 KM, što čini 59,91 % od prosječne plate u Republici.\nIznos najviše penzije za novembar u Republici Srpskoj je 2.076,35 KM.\nPrihod po osnovu doprinosa za penzijsko i invalidsko osiguranje u novembru 2020. godine iznosio je 77,94 miliona KM.\nStrukturu korisnika prava za novembar čine starosne penzije sa 58,95%, porodične sa 27,17%, invalidske sa 13,80% i ostala prava sa 0,08%.\nKako je najavljeno iz ministarstva finansija RS-a planirano je da budžetom entiteta RS za 2021. godinu da penzije budu veće za tri do četiri posto.


Drama oko nosača aviona "Teodor Ruzvelt" - Virus korona - Svijet\nFoto: Tanjug/AP | Drama oko nosača aviona "Teodor Ruzvelt"\nTanjug 01.04.2020 23:22\nVAŠINGTON - Američka ratna mornarica danas nije odbacila mogućnost da kazni oficira Breta Krozijea, kapetana nosača aviona "Teodor Ruzvelt" koji je uputio oštro pismo komandi mornaričkih snaga tražeći odlučnije mjere u sprečavanju širenja virusa korona, izvještava Reuters.\nU pismu na četiri stranice, čiji je sadržaj potvrdio Pentagon, kapetan Bret Krozije opisao je sumornu situaciju na nuklearnom nosaču aviona na kojem je veliki broj članova posade bio pozitiva na testu na virus korona.\nKapetan Krozije je zatražio objašnjenje od Pentagona zašto nisu preduzete odgovarajuće mjere da se zaštiti posada i o svemu obavijeste porodice mornara.\n"Ukoliko je kapetan nosača aviona uputio pismo samo svojim nadređenima da bi izrazio zabrinutost, neće biti kažnjen", rekao je sekretar američke mornarice Tomas Modli odgovarajući na brojna novinarska pitanja da li će kapetan nosača aviona biti sankcionisan.\nIpak, on je istakao da bi svojevoljno upućivanje pisma medijima predstavljalo kršenje discipline i principa subordinacije, ali da zasad ne zna da li je kapetan Krozije to uradio.\nKapetan nosača aviona je u pismu zahtijevao odlučnu reakciju komande i evakuaciju više od četiri hiljade članova posade u izolaciju i upozorio da bi, ukoliko mornarica propusti da odmah djeluje, to značilo da je učinjen propust da se na pravi način zaštiti ono najvrednije u vojsci - njeno ljudstvo.\nPrvi slučajevi COVID-19 na brodu su registrovani prije nedjelju dana tokom plovidbe Pacifikom.\nNosač je potom uplovio u luku Guam, američku teritoriju na zapadnom Pacifiku i od tada je sa broda iskrcano oko hiljadu članova posade, a po svemu sudeći taj broj bi u narednih nekoliko dana moga da poraste na 2.700.\nDo sada su 93 člana posade bila pozitivna na testiranju na virus korona.\n"Osim što je veliki i što plovi, ovaj brod nije turistički kruzer. Brod je naoružan, nosi municiju i zbog toga je potreban određeni broj ljudi da održavaju red i bezbjednost na njemu", rekao je sekretar američke mornarice Tomas Modli.


SVETSKI DAN MENTALNOG ZDRAVLJA – Minut do 12 – Zrenjanin\nSVETSKI DAN MENTALNOG ZDRAVLJA – Minut do 12\n10/10/2016 12/10/2016 List Zrenjanin\nDanas je u Dnevnoj bolnici Odeljenja psihijatrije obeležen Svetski dan mentalnog zdravlja pod sloganom „Minut do 12 za mentalne poremećaje“, te su građani imali prilike da se upoznaju sa uslovima lečenja i boravka na tom odeljenju Opšte bolnice „Đorđe Joanović“.\nŠef Dnevne bolnice Psihijatrije dr Vesela Jašin Laletin istakla je da su najčešći uzroci koji dovode do mentalnih poremećaja stres, savremen način života, ekonomska situacija, nezaposlenost, ratna dešavanja.\n– Milioni ljudi širom sveta imaju neki mentalni poremećaj. Trenutna statistika je zabrinjavajuća, oko 70 miliona ljudi se trenutno leči od alkoholizma, 50 miliona od epilepsije, a 24 miliona od sizofrenije, teškog duševnog oboljenja, koje po statistici zahvata 1% populacije – rekla je dr Jašin Laletin. Ona je dodala da se danas sve češće poremećaji javljaju u ranom adolescentnom periodu. –Od 20 do 40% dece već u tom periodu pokažu prve znake bolesti. Zato je veoma bitno na vreme početi sa lečenjem, kada su mogućnosti i rezultati lečenja mnogo bolji.\nBolesti ove vrste, kako je navela, teške su jer smanjuju radnu sposobnost, dug je period bolovanja, takve osobe teško se zapošljavaju, te pate i pojedinac i porodica.\nDr Vesela je podsetila da se samo lečenje psihičkih poremećaja u našoj bolnici odvija kroz stacionarni deo, Dnevnu bolnicu i polikliničku službu.\n– U Dnevnoj bolnici su pacijenti pola dana u Bolnici, potom odlaze kućama i na taj način se vrši bolja resocijalizacija i vraćanje funkcionalnosti unutar porodice i društva. Teško je osobu pridobiti da dođe na lečenje, međutim kada oseti toplinu, podršku i pomoć, rezultati su mnogo bolji i brži – zaključila je šefica Dnevne bolnice Psihijatrije.\nStručnjaci apeluju da je najbitniji rad na prevenciji, uočavanje problema na vreme, jer su tada rezultati lečenja odlični.\n← Neznatno manje nezaposlenih u septembru\nPET MEDALJA ZA KARATISTE „BANATA“ U BUGARSKOJ! →


Poziv za predloge lokacija budućih parkova i igrališta - Dan u Beogradu\nNaslovna » BG servis » Poziv za predloge lokacija budućih parkova i igrališta\nAh Neša 28. decembar 2011. BG servis 2 komentara\nPredsednik opštine Nenad Milenković obratio se građanima Novog Beograda sa pozivom da predlože prioritetne lokacije za izgradnju novih parkova i dečjih igrališta.\nOpština Novi Beograd u proteklom periodu posebnu pažnju posvetila je izgradnji ili obnovi parkova na celoj svojoj teritoriji. Na nekoliko mesta postavljene su i „teretane na otvorenom“ sa različitim spravama za vežbanje. Tako su najmlađi dobili nova mesta za igru, a stariji za odmor ili rekreaciju u blokovima 1, 4, 11, 21, 30, 33, 45, 62, 63, 70, u naselju Bežanijska kosa, Paviljonima, Savskom keju…\nNa adrese Novobeograđana ovih dana stiglo je pismo Nenada Milenkovića u kojem ih je pozvao da na mapi opštine označe ona mesta na kojima bi želeli da imaju dečje igralište ili „teretanu na otvorenom“. Ovu mogućnost građani mogu da iskoriste i na sajtu opštine i da označe na mapi svoje predloge.\nU prethodnom periodu uložen je veliki napor da se ova slika promeni. Tako je Novi Beograd u prethodne tri godine dobio više novih parkova nego što je izgrađeno u prethodnih dvadeset. U njihovoj izgradnji uvedeni su za naše prilike novi standardi – prostori za decu se ograđuju, a uz rekvizite se postavlja mekana podloga kako bi se smanjila mogućnost povrede u slučaju pada. Takođe se izbacuju iz upotrebe nehigijenski i nebezbedni sadržaji, poput peska i metalnih tobogana, a koristi se raznovrsniji mobilijar, izrađen od modernih materijala, koji je deci interesantniji i zabavniji. Pre tri godine ograđena dečja igrališta bila su gotovo nepoznanica i novitet, a sada se isključivo takva grade u celom Beogradu, navodi se između ostalog u pismu predsednika Milenkovića građanima. (danubeogradu.rs)\nTagovibg servis novi beograd parkovi\nPrethodni Radno vreme tokom novogodišnjih i božićnih praznika\nSledeći Beogradski maraton za London


Džaferović i Komšić: Put ka NATO-u uvjet za izbor Tegeltije – Gradačački glas\nDžaferović i Komšić: Put ka NATO-u uvjet za izbor Tegeltije\n28/12/2018 28/12/2018 Gradacacki Glas\t0 Comments\nDvojica članova Predsjedništva Bosne i Hercegovine kažu da ne mogu za predsjedavajućeg Vijeća ministara izabrati nekog ko se protiv članstvu Bosne i Hercegovine u NATO-u.\nČlan Predsedništva Bosne i Hercegovine iz reda bošnjačkog naroda Šefik Džaferović rekao je da će dati saglasnost za imenovanje Zorana Tegeltije, iz Saveza nezavisnih socijaldemokrata (SNSD) Milorada Dodika, na mesto predsedavajućeg Savetu ministara Bosne i Hercegovine tek nakon što nova parlamentarna većina iskaže jasnu opredeljenost za evropski i NATO put te države.\nUpitan da li će podržati imenovanje Zorana Tegeltije za predsedavajućeg Savetu ministara Bosne i Hercegovine, Džaferović je odgovorio da postoji uslov za formiranje vlasti, a to je okupljena parlamentarna većina na programu koji će sadržavati jasan evropski, reformski i NATO put.\nDžaferović je rekao da su sve potrebne odluke kada je u pitanju proces NATO integracija zemlje donete i da svi u zemlji moraju da poštuju usvojene zakone i odluke.\n“Možete imati i drugačije mišljenje i drugačiju politiku, ali morate poštovati postojeće odluke. I vaša politika, sve dok ne bude eventualno opredmećena kroz nove zakone i nove odluke, jest samo vaša politika. Naša državna bh. politika su zakoni i donesene odluke, a tu je stvar potpuno jasna kada je u pitanju integracijski proces ove zemlje i u Evropsku uniju i u NATO savez”, naglasio je Džaferović.\nSličan stav izneo je i član Predsedništva Bosne i Hercegovine iz reda hrvatskog naroda Željko Komšić, koji je izjavio da je izvesno da će novu vladajuću većinu u zemlji na državnom nivou činiti koalicija Hrvatske demokratske zajednice (HDZ) Bosne i Hercegovine, SNSD-a i Stranke demokratske akcije (SDA), ali je upozorio da nije spreman da dâ saglasnost da novi predsedavajući Savetu ministara bude Dodikov kandidat koji će kočiti put Bosne i Hercegovine ka članstvu u NATO-u.\nDodik za vojnu neutralnost\n“Što će uraditi (druga dva člana Predsjedništva Bosne i Hercegovine) Dodik i (Šefik) Džaferović ne znam, no iluzorno je očekivati da će Predsjedništvo Bosne i Hercegovine dati mandat osobi koja će unaprijed reći da neće realizirati važeće odluke”, rekao je Komšić novinarima u Sarajevu komentarišući prekoračenje zakonskih rokova za imenovanje mandatara za sastav Saveta ministara Bosne i Hercegovine.\nPredsedavajući Predsedništva Bosne i Hercegovine Milorad Dodik je ranije najavio da će kandidat za tu dužnost biti funkcioner SNSD-a Zoran Tegeltija, bivši ministar finansija u vladi Republike Srpske.\nDodik je istovremeno najavio da će Tegeltija strogo slediti odluku o NATO-u o vojnoj neutralnosti što ju je ranije donela Narodna skupština RS-a.\nTakva rezolucija usvojena je u oktobru 2017. upravo na Dodikovu inicijativu, a pridruživanje Bosne i Hercegovine NATO-u, između ostalog, uslovljava se i ulaskom Srbije u taj vojni savez.\nKomšić je, međutim, istakao da parlament Republike Srpske nema nikakva ovlašćenja da odlučuje o pitanjima spoljne politike jer je to isključivo posao Predsedništva Bosne i Hercegovine i državnog parlamenta.\nPodsetio je da su odredbe Zakona o odbrani Bosne i Hercegovine, kao i odgovarajuće odluke Predsedništva te države jasno definisale da je cilj Bosne i Hercegovine punopravno članstvo u NATO-u i da to nikada niko nije opozvao.\n← USPJEŠNO REALIZOVANA AKCIJA DOBROVOLJNOG DAVANJA KRVI\nReporteri bez granica: Sloboda medija u sve većoj opasnosti →\nS bombom došao na sastanak Mjesne zajednice, "zarobio" i gradonačelnika i kantonalnog ministra 1671\nAMERIČKE TRUPE NA PUTU ZA MANJAČU PRODEFILOVALE BANJALUKOM 621\nDraško Stanivuković dijelio bajramluk u Banjoj Luci: Ovo je samo početak lijepe tradicije 548\nTuzla: Jedna osoba poginula i dvije povrijeđene u saobraćajnoj nesreći na Sjenjaku (VIDEO/FOTO) 494